HENRY T. LAURENCY Tieto todellisuudesta - PDF\nDownload "HENRY T. LAURENCY Tieto todellisuudesta"\n1 HENRY T. LAURENCY Tieto todellisuudesta Suomenkielisen painoksen alkusanat Tieto todellisuudesta ilmestyi ensimmäisen kerran ruotsinkielisenä vuonna Vuonna 1979 ilmestyi englanninkielinen käännös ja vuonna 1982 toinen ruotsinkielinen painos. Käsillä oleva suomenkielinen käännös rakentuu viimeksi mainitulle. Kirjassa on seitsemän osaa. Ensimmäinen näistä Todellisuuden ongelmat, 1. osa on kaikista näkökohdista katsoen tärkein. Siinä kirjailija esittää tietojärjestelmän, joka muodostaa pohjan kirjan muiden osien esitykselle. Kaikki perusteelliset oppisanat selitetään ensimmäisen ja ainoan kerran tässä osassa. Laurencyn teoksia varten on otettu käyttöön numeroille rakentuva viitejärjestelmä. Tässä järjestelmässä merkitään osat, luvut ja kappaleet mainitussa järjestyksessä pisteillä erotetuin numeroin. Tekstiin sisältyvä taulukko luetaan edelliseen kappaleeseen, jos tämä päättyy kaksoispisteeseen. Lukijaa kehotetaan panemaan merkille ne erityiset oppisanat, jotka on otettu käyttöön kirjassa välitetylle tietojärjestelmälle. Osaksi ne ovat samoja sanoja, joita esiintyy myös arkisessa kielenkäytössä, mutta jotka järjestelmässä ovat saaneet erityismerkityksen, esim. syy ja vaikutus, peruste ja seuraus, taju, järki, verho. Osaksi ne ovat suomen kielen sivistyssanastoon sisältyviä sanoja, jotka joskus ovat saaneet pitää merkityksensä (esim. induktio) ja joille joskus on annettu osittain toinen merkitys (esim. mentaalinen). Lisäksi mainittakoon, että sanoilla ideologia ja idiologia on eri merkitys (katso kappale !) ja että teksti ei selitä sanoja juurirotu (2.7.2), alempi kausaaliverho (2.7.13), elementaali (3.4.8 ja 15, , ) ja triadi ( ) vaan ne selitetään Viisasten kivessä. Toiveemme on, että Tieto todellisuudesta herättäisi suomalaisten lukijoiden mielenkiinnon myös Laurencyn muita teoksia kohtaan. Laurencyn ruotsinkielisiä alkuperäisiä teoksia käännetään yhtäjaksoisesti muille kielille, myös suomen kielelle. Ajankohtaisia tietoja erikielisistä painoksista antaa Kustannussäätiö Henry T. Laurency. Kustannussäätiölle voi kirjoittaa niillä kielillä, joilla teoksia on julkaistu. Irmeli Adelskogh Lars Adelskogh suomentaja tomittaja Skövdessä, tammikuussa\n2 Mitä kirja käsittelee Edellisessä teoksessa, Viisasten kivi, kirjailija on yrittänyt antaa kuvauksen sekä kulttuurieliitin maailman- ja elämänkatsomuksesta että esoteeristen tietokuntien näkemyksen samasta todellisuudesta. Esillä oleva teos antaa kansantajuisen kuvauksen pytagoralaisten tieto-opista, lyhyen yleiskatsauksen tiedon ja fiktioiden historiaan ja kriittisen tutkimuksen eurooppalaisen filosofian historiasta, Steinerin antroposofiasta ja intialaisesta joogafilosofiasta. Todellisuuden ongelmien kahdessa osassa on annettu pohja tulevaisuuden tieteelle (tulevalle näkemykselle olemassaolosta, todellisuudesta ja elämästä). Kirjan muut viisi osaa sisältävät tarpeellisen selvityksen filosofian, teosofian, antroposofian ja joogan fiktioista. Kyseessä on orientoituminen todellisuuteen niiden opastamiseksi, jotka ovat jääneet etsijöiksi eivätkä ole voineet hyväksyä yhtäkään vallitsevista idiologioista. Eri aineet ovat alun perin olleet esitelmiä. Siten niissä on täytynyt ottaa huomioon ne, joille esoteriikka on ollut tuntematon. Tästä johtuu, että tietyt edellisissä aineissa käsitellyt tosiasiat kertautuvat myöhemmissä. Aiheeseen perehtymättömille tämä lienee mieleistä. Tästä seuraa myös, että jokaista ainetta voi tutkia erillisenä kokonaisuutena ilman erityistä viittausta siihen, mitä edellisissä on esitetty. Tiedon ongelmien käsittelyssä täytyy erottaa neljä lukijaryhmää: ne, joilla esoteerinen tieto on piilevänä ja jotka ensimmäisen tutustumisen yhteydessä välittömästi oivaltavat sen yhtäpitävyyden todellisuuden kanssa; ne, jotka kuuluvat kulttuurieliittiin ja ovat kaikkien aikojen ajattelijoita askarruttaneiden todellisuusongelmien tuntijoita; ne, jotka muodostavat sivilisaatioasteen älymystön ja omaavat edellytykset käsittää mentaalisia ongelmia ja lopuksi ne, joita kiinnostaa kaikenlainen populaarifilosofia. Vaikka teos on kirjoitettu ensiksi mainittua ryhmää ajatellen, voivat kenties myös muut löytää siitä jotakin mielenkiintoista, jotakin, mikä voi huokutella kaikista kiehtovimman ongelman, todellisuusongelman jatko-opintoihin. Ne, jotka ylipäätään ovat alkaneet pohtia olemassaolon tarkoitusta ja päämäärää, yrittävät parhaansa mukaan orientoitua äärimmäisen vaikeaselkoisessa maailmassa. Jos tämä kirja voi olla siinä jonkinlaiseksi avuksi, on se täyttänyt tehtävänsä. Niin tiivis kun sisältö onkin, on kirjailija yrittänyt muotoilla jokaisen lauseen aforismiksi: tiedoksi niille, jotka tahtovat lukea hyödykseen ja osaavat ajatella lukiessaan. Kirja ei ole mitään niille, jotka jo tietävät ja käsittävät kaiken: meidän päiviemme auktoriteeteille. Mitä ideoiden ja tosiasioiden sisältöön tulee, ei kirjailija ole sallinut omien päähänpistojensa, olettamustensa, arveluidensa tai omien ajatusrakennelmiensa ilmaisua. 2\n3 1 TODELLISUUDEN ONGELMAT, 1. OSA 1.1 Mitä useimmat eivät tiedä 1 Kysymykseen, onko ihmiskunta tähän mennessä onnistunut tutkimaan prosentin verran todellisuudesta, vastasi eräs aikamme etevä tiedemies: "Ei, ei edes prosentin kymmenestuhannesosaa." 2 Siis ei edes yhtä miljoonasosaa! Sellaista tutkijaa kieltämättä kunnioittaa. Kukaan ei tee suurempaa vaikutusta kuin se, joka oivaltaa, miten äärettömän tietämätön ihmiskunta on elämän suhteen. Sillä onhan ilmeistä kaikille, jotka ovat hyödyntäneet sen, mitä teologia, filosofia ja tiede esittävät todellisuudesta, että vedetyt johtopäätökset ovat pelkkiä hypoteeseja (kaunisteleva sana arvailuille ja olettamuksille!). Tai kuten professori Whittaker asian ilmaisee: "Me tiedämme, että on jotakin, mitä kutsumme aineeksi, mutta emme tiedä, mitä se on; tiedämme, että se liikkuu, mutta emme tiedä miksi, ja tämä on kaiken tietomme summa." Näin on. Tiede ei kykene vastaamaan kysymyksiin Mitä? ja Miksi?, minkä jo Newton oivalsi. Vapautuakseen tämän aivan liian kiusallisen tietämättömyyden osoituksista, pyrkivät nykyajan filosofit hylkäämään kaikki todellisuuskäsitteet kutsumalla juuri niitä fiktioiksi! 3 Teologian, filosofian ja tieteen piireissä on runsaasti auktoriteetteja, jotka osaavat arvostella kaikkea ja jotka antavat vuorenvarmoja lausuntoja sellaisesta, mitä he eivät ole edes tutkineet. He tietävät ennakolta, että "tämä" ei voi olla totta, sillä se on "ristiriidassa luonnonlakien kanssa". Niin kuin heidän paperipaavinsa olisi ratkaissut heille olevaisuuden ongelmat ja tarjonnut maailmankatsomuksen, joka selittää todellisuuden ja ratkaisee perusluonteiset tiedonongelmat! Niin kuin tiede voisi määrätä, mikä on "ristiriidassa luonnonlakien kanssa", kun se ei ole tutkinut edes prosenttiakaan niistä! 4 On tärkeää, ettemme rajoitu siihen, mitä on tutkittu, emmekä torju ainoatakaan aatetta syystä, että se vaikuttaa meistä vieraalta, epätodennäköiseltä tai turhalta. On tärkeää tarkastella jokaista uutta tiedon mahdollisuutta. Me tiedämme liian vähän, joten meillä ei ole varaa laiminlyödä pienintäkään mahdollisuutta laajentaa tietämystämme. Ensi katsannolla kaikki uusi tuntuu useimmista epätodennäköiseltä. Omasta mielestään arvostelukykyiset hyväksyvät vain sen, mikä sopii heidän ajatusjärjestelmäänsä. Mutta heidän pitäisi oivaltaa, että jos tämä kerran on totta, niin heidän pitäisi olla lähes kaikkitietäviä. 5 Tiedemiehet näyttävät alituisesti unohtavan, että heidän hypoteesinsa ja teoriansa ovat vain tilapäisiä. He kehuvat olevansa dogmaattisuudesta vapaita, ajattelevansa vapaasti ja oikein. Mutta tieteen historia on aina todistanut päinvastaista. Yhä vieläkin on aivan liian yleistä, että tieteen auktoriteetit hylkäävät näennäisesti epätodennäköisen, vieraan ja tuntemattoman (jollainen jokainen mullistava aate on ollut). Tutkimatonta tiedemiehet kutsuvat huiputukseksi, kun taas uskovaiset nimittävät sitä jumalaksi. 6 On jotakin ilmeisen parantumatonta, syvälle juurtunutta typeryyttä siinä, että kieltäydytään tutkimasta. 7 Todellinen etsijä, joka on oivaltanut ihmiskunnan täydellisen perehtymättömyyden ja älyllisen avuttomuuden olemassaolon ongelmien suhteen, ottaa selvää kaikesta, eikä välitä vallitsevien auktoriteettien kategorisesta torjunnasta tai jäljittelevän yleisen mielipiteen ivailusta ja halveksunnasta kaikkea sellaista kohtaan, mitä se ei tiedä tai ei voi käsittää. 8 On nähtävästi toivoton tehtävä selvittää täysin tuntematonta perehtymättömille, varsinkin, jos tämä tuntuu vieraalta, epätodennäköiseltä ja epätodelliselta. 9 Ihmiskuntaa on niin kauan ruokittu niin monilla uskonnollisilla, filosofisilla ja tieteellisillä sekä viime vuosikymmeninä myös okkulttisilla yrityksillä selittää olemassaoloa, että useimmat ihmiset kieltäytyvät tutustumasta todelliseen tietoon, kun sitä tarjotaan. He tyytyvät tutkimaan heille näkyvää maailmaa. Yleinen epäily jonkun toisen todellisuuden olemassaolosta voittaa yhä enemmän alaa. 10 Mutta kuvitellaanpa, että todellisuudesta onkin olemassa sellaista tietoa, joka oppineista 3\n4 näyttää hulluuden huipulta. Oletetaanpa, että filosofi Kant erehtyi väittäessään, ettemme tule koskaan tietämään mitään luonnon sisäisestä todellisuudesta. Otaksutaanpa, että intialaiset rishit, egyptiläiset hierofantit, gnostiset teurgit ja alkuperäiset, aidot rosenkreuzilaiset eivät olisikaan sellaisia mystagoogeja, puoskareita ja pettureita, jollaisiksi oppineet ovat yrittäneet heidät tehdä. 11 Tämän päivän oppineisuudelle on tunnusomaista halveksunta kaikkea isiltä perittyä kohtaan, aivan kuin kaikki ihmiskunnan tähänastiset kokemukset olisivat mielettömiä ja elinkelvottomia. 12 Luonnontiede on kehittynyt pitkälle rajoitetuilla aloillaan. Mutta ainoastaan näiden tieteiden eliitti alkaa aavistaa, kuinka vähän ihmiskunta tietää kokonaisuudesta. 13 Mitä tietävät paleontologit ihmiskunnan iästä? Senkö, että täysin kehittyneitä ihmisiä on esiintynyt planeetallamme 21 miljoonan vuoden ajan? 14 Mitä tietävät geologit molemmista puolipallomantereista, Lemuriasta ja Atlantiksesta, jotka nykyisin lepäävät Tyynen meren ja Atlantin pohjalla, ja muinaistutkijat näiden mantereiden sivilisaatioista? 15 Mitä tietävät arkeologit kulttuureista, jotka ovat meidän aikaamme paljon lähempänä kuin edellä mainitut: intialaisesta kulttuurista noin vuotta sitten, egyptiläisestä vuotta sitten, perulaisesta vuotta sitten tai edes muinaiskreikkalaisesta noin vuotta sitten? 16 Mitä tietävät oppineet eri salaisista tietokunnista, joita on esiintynyt monissa maissa? Mitä he tietävät siitä tietokunnasta, jonka Vjaasa perusti Intiassa noin vuotta sitten, Hermes Trismegistos Egyptissä noin vuotta sitten, ensimmäinen Zoroaster Persiassa noin vuotta sitten tai Pytagoraan vain noin 2700 vuotta sitten perustamasta tietokunnasta? 17 Mitä tietävät oppineet olemassaolosta, maailmankaikkeuden rakenteesta, muista ainelajeista ja maailmoista kuin fyysisestä tai siitä, että on olemassa viides luomakunta? 18 Mitä tietävätkään nämä suunnattoman oppineet edes yksilön elämän jatkuvuudesta hänen jätettyään kuluneen organisminsa? 19 Sekin vähäinen, mitä he ehkä sattumalta ovat onnistuneet kuulemaan tästä tiedosta, on niin vääristeltyä, että sitä voidaan lähinnä pitää karkeana taikauskona. 20 Ajatus tiedon salassapitämisen tarpeellisuudesta on länsimaiselta näkökannalta jotenkin suorastaan liikuttava tai joka tapauksessa vastenmielinen, mikä taas yllyttää olettamaan, että on kysymys "humpuukimestareiden henkisestä puoskaroinnista". 21 Intialaiset sitä vastoin ilman muuta hyväksyvät, että vaiteliaisuus on tarpeen. Heillä on monituhatvuotinen kokemus siitä, ettei saa "heittää helmiä", eivätkä he sitä tee. 22 Ja näin niistä yksinkertaisista syistä, että täsmällinen ymmärtäminen vaatii huomattavia edellytyksiä ja että kaikkea valtaa-antavaa tietoa väärinkäyttävät ne, jotka kykenevät käyttämään valtaa omaksi hyväkseen. 23 Intiassa on monenlaisia joogeja. Korkeimman lajin joogit ovat vain erityisten vihittyjen tuntemia. Joogit, joihin länsimaalaiset saavat tutustua, ovat useimmiten ramakrishnalähetystön jäseniä. He opettavat saankhja- ja veedaantafilosofiaa Ramakrishnan kaavan mukaan. Korkeimmat joogit ovat vihittyjä ja jättävät tietonsa perinnöksi vain harvoille valituille oppilaille ja mitä ankarimman vaitiolovelvollisuuden ehdolla. He pitävät kaikkia länsimaalaisia barbaareina ja katsovat tiedon häpäisyksi ilmaista siitä jotakin näille tietämättömille, auttamattoman epäileville, ivallisen ja röyhkeän ylimielisille urkkijoille, jotka väärinkäyttävät tiedon niin pian kuin olettavat ymmärtäneensä sen. Sitä paitsi länsimaalaiset asettavat kaiken tietämyksensä barbaarisuuden palvelukseen ja pahantekijöiden käytettäväksi. 24 Intialaisen elämänasenne on länsimaalaisen asenteen suoranainen vastakohta. Fyysisen maailman ollessa länsimaalaisille ainoa olemassaoleva maailma, on ylifyysinen todellisuus taas intialaisille olennainen tosiasia. Korkeammat ainemaailmat ovat fyysisen aineen 4\n5 aineellinen perusta ja syyt luonnonprosesseille ovat löydettävissä näistä korkeammista maailmoista. 25 Todellinen joogi, joka on onnistunut kokeiluissaan, on kehittänyt elimiä, jotka toisilla ovat yhä vielä kehittymättömiä. Nämä elimet on tarkoitettu järjestäytymään ja elävöitymään vastaisuudessa, jolloin ne luovat edellytyksiä tutkia korkeampia molekyylilajeja, kokonaista sarjaa korkeampia aggregaatiotiloja, mikä on kaukana atomifysiikan tutkimusmahdollisuuksien ulottuvilta. 26 Näistä taipumuksista länsimaalaisilla ei ole minkäänlaista mielikuvaa. Heidän mahtavat auktoriteettinsa torjuvat ivaten ja halveksuen ajatuksen senkaltaisista mahdollisuuksista. He omaavat nimittäin erinomaisen kyvyn arvostella sellaista, mistä he eivät mitään tiedä. 27 Intialainen maailmanselitys onkin paljon länsimaista etevämpi. Se opettaa kehityksestä, sielun ennaltaolosta, jälleensyntymisestä ja karmasta eli kylvön ja korjuun laista. Se vakuuttaa, että on olemassa muitakin maailmoja kuin fyysinen maailma ja ottaa tehtäväkseen tämän todistamisen vakaville ja vilpittömille etsijöille, jotka ovat valmiita antautumaan sen menetelmille kehittääkseen ihmisessä piileviä korkeammanlaatuisen objektiivisen tajunnan taipumuksia. Siten se osoittaa, että agnostikot ja skeptikot ovat väärässä kieltäessään ylifyysisen tiedon, olemassaolon lainmukaisuuden, kehityksen jne. ja raivaa näin tietä esoteriikalle. 28 Kuinka länsimaalaiset sitten voivat tietää mitään ylifyysisistä maailmoista, kun heiltä puuttuu kyky todeta niiden olemassaolo? He toteavat tosiasioita fyysisessä aineessa soveltamalla fyysistä tajua (objektiivista fyysistä tajuntaa). Varman tiedon toteaminen korkeammissa maailmoissa vaatii vastaavanlaatuista tajua. Näille korkeammanlaatuisille tajuille on annettu epäonnistunut nimitys selvänäköisyys. 29 Tiedemiehiä ei voi moittia siitä, että heiltä puuttuu emotionaalinen tai mentaalinen taju. Mutta on oikein vaatia, etteivät he jyrkästi kieltäisi sellaisen olemassaoloa, josta heillä ei ole mitään loogista oikeutta lausua mielipiteitä. 30 Filosofia ei opeta ihmistä ajattelemaan yhdenmukaisesti todellisuuden kanssa. Sen sijaan se opettaa, että ihminen pelkästään erehtyy yrittäessään ajatella ilman vaadittavia tietoja. Sitä filosofit eivät ole vieläkään oivaltaneet. Sitä paitsi he ovat epäonnistuneet mitä selvimmän tiedonongelman ratkaisemisessa. 31 Länsimaisen psykologian arvostelu luovutetaan mieluiten seuraavan selonteon ymmärtäväiselle lukijalle. 32 Ajatusjärjestelmiinsä tyytyväiset (varsinkin skeptikot) pitäkööt ne mielellään. Jokainen meistä saa oppia uudelleen tulevien elämien aikana. Mutta on olemassa etsijöiden luokka, joka vaistomaisesti aavistaa, että täytyy olla jotakin muuta, jotakin enemmän, että asiat eivät voi olla siten kuin oppineet sanovat niiden olevan. Juuri nämä etsijät esoteerikko tahtoo saavuttaa, ei suostutellakseen, vaan pyytäkseen heitä tutkimaan esoteriikkaa loogisesti. Jos oppi on erheellinen, täytyy olla mahdollista kumota se loogisesti. Mutta sitä ei kumota tavallisella pötypuheella, jota tarjoavat aina ne, jotka eivät ole koskaan asiaa tutkineet. 33 Ihmiskunnan nykyisellä kehitysasteella esoteerinen tieto jää pelkäksi työhypoteesiksi useimmille ihmisille. Mutta mitä pitemmälle ihmiskunta kehittyy, sitä kiistattomammaksi käy hypoteesin verraton ylivoimaisuus. 34 Järjestelmät ovat ajattelun orientoitumistapoja. Tosiasiat ovat suurelta osalta arvottomia, ennen kuin järki osaa sovittaa ne oikeisiin yhteyksiinsä (historiallisiin, loogisiin, psykologisiin tai kausaalisiin). Kaikki mielekäs ajattelu perustuu periaatteille ja järjestelmille. Jokainen ajatteleva ihminen on tehnyt itselleen järjestelmiä, olipa hän siitä tietoinen tai ei. Järjestelmä antaa oikean käsityksen ajattelun perusteesta ja seurauksesta sekä objektiivisten ilmiöiden syistä ja vaikutuksista. Ajatusjärjestelmän laatu osoittaa yksilön kehitystason, arvostelukyvyn sekä asiatiedon. Useimpien järjestelmät ovat tunneajattelun uskonjärjestelmiä, joita mitkään tosiasiat eivät voi horjuttaa. Niin ollen yksilö on saavuttanut kypsyyspisteensä, rajan vastaanottokyvylleen ja istuu oman ajatusvankilansa kahlitsemana. 5\n6 35 Niin suuri on tietämättömyys olemassaolosta, että teologian dogmijärjestelmät, filosofian spekulaatiojärjestelmät ja tieteen alkeelliset hypoteesijärjestelmät on voitu hyväksyä tyydyttävinä selityksinä. 36 Totuuden etsijät tutkivat vallitsevien järjestelmien lähtötosiasiat tai perushypoteesit, järjestelmän sisäiset vastakohtaisuudet, sen seuraukset sekä mahdollisuudet järkeviin selityksiin. 37 Monet havaitsevat esoteriikan välittömästi itsestään selväksi päästessään ensimmäistä kertaa kosketuksiin sen kanssa. Asia on nimittäin siten kuin Platon väitti, että tieto on uudelleenmuistamista. Kaiken, minkä voimme välittömästi oivaltaa, käsittää ja ymmärtää, olemme edellisissä inkarnaatioissa hyödyntäneet. Myös kerran hankitut ominaisuudet ja kyvyt jäävät piileviksi, kunnes ne uudessa inkarnaatiossa saavat tilaisuuksia kehittyä. Ymmärtämys vanhaa kohtaan säilyy, samoin kuin taipumukset valmiuksiin, mistä nerouden muuten käsittämätön ilmiö on yhtenä esimerkkinä monien joukossa. 38 Esoteerikko kääntyy järjestelmällään niiden puoleen, jotka ovat jääneet etsijöiksi eivätkä ole voineet tyytyä vallitseviin järjestelmiin. Hän odottaa rauhallisesti päivää, jona tiede on todistanut niin monta siihen saakka esoteerista tosiasiaa, ettei se voi enää kieltäytyä hyväksymästä esoteriikkaa ainoana todella pitävänä työhypoteesina. 39 Esoteerisen tiedon korvaamaton arvo on muun muassa siinä, että se vapauttaa tietämättömyyden taikauskosta ja näennäistiedosta, illuusioista ja fiktioista (kuvitelmista, joille ei löydy vastaavuutta todellisuudessa) ja aiheuttaa kaikkien elämänarvojen täydellisen uudelleenarvioinnin elämän tarkoituksen ja päämäärän tuntemuksen välttämättömänä seuraamuksena. 1.2 Esoteeriset tietokunnat 1 Emotionaaliasteella ihminen tarvitsee jotakin kiinteää tunteelle ja mentaaliasteella jotakin kiinteää ajatukselle, jotta hän ei olisi kuin ruoko tuulessa, kuin alus rannattomalla merellä, eikä luulisi vaeltavansa pohjattomalla hyllyvällä suolla. Tähän mennessä tämä jokin ei ole ollut yhtäpitävää todellisuuden kanssa. 2 Koska ihmiskunta ei voi koskaan omin avuin hankkia tietoa olemassaolosta, sen tarkoituksesta ja päämäärästä tai tietoa kosmisesta todellisuudesta ja elämästä, se on aina saanut tämän tiedon lahjaksi; keneltä, osoitetaan myöhemmin. 3 Tämä ei suinkaan ole ollut vaaratonta. Tietoa, joka antaa valtaa, tietoa luonnonlaeista, luonnonvoimista ja niiden käytöstä, on aina väärinkäytetty itsekkäisiin tarkoituksiin. Ja ne, jotka eivät ole voineet käsittää tietoa todellisuudesta, ovat aina vääristäneet sen taikauskoksi ja harhaopeiksi. 4 Tieto tuo mukanaan vastuun tiedon oikein käyttämisestä. Väärinkäytetty tieto johtaa tiedon menetykseen ja kokonaisten kansojen ollessa kyseessä näiden hävittämiseen. 5 Kaksi kertaa on kokonaiset mantereet, Lemuria ja Atlantis, täytynyt upottaa meren syvyyteen. 6 Näiden kahden epäonnistumisen jälkeen päätettiin, että tietoa saisi antaa ainoastaan salaisissa tietokouluissa ja vain niille, jotka olivat saavuttaneet vaadittavan kehitysasteen, jotta he voisivat ymmärtää tiedon oikein eivätkä tulkitsisi sitä väärin, vaan soveltaisivat sitä oikein elämän palvelukseen. He saivat oppia ajattelemaan oikein. Jo noin vuotta sitten on esoteerisia tietokuntia perustettu niiden kansojen keskuudessa, jotka olivat saavuttaneet riittävän korkean tason. Koska tieto on uudelleenmuistamista, esoteriikan todenmukaisuutta eivät voi ymmärtää ne, jotka eivät ole koskaan olleet vihittyjä. 7 Tietokunnat olivat moniasteisia. Alimmalla asteella annettiin huolellisesti valmisteltuja symboleja, jotka jokaisella korkeammalla asteella voitiin tulkita uudella tavalla, joten vain korkeimman asteen saavuttaneet saattoivat ymmärtää kaiken täydellisesti. Menettelytavalla oli omat hankaluutensa, koska ne, jotka eivät korkeinta astetta saavuttaneet, tekivät joskus 6\n7 itselleen omia ja virheellisiä ajatusjärjestelmiä. 8 Niille, jotka eivät näihin tietokuntiin päässeet, perustettiin uskontoja, jotka vastasivat eri kansojen ymmärtämismahdollisuuksia ja tarkoituksenmukaiseen toimintaan liittyvää normien tarvetta. 9 Nopeasti lisääntyvä yleinen valistus ja tieteen aluevaltaukset tekivät toisenlaiset toimenpiteet välttämättömiksi. Jo 1700-luvulta lähtien on uskon ja tiedon (joita ne, jotka luulevat tietävänsä, käsittävänsä ja ymmärtävänsä, eivät kykene erottamaan) välinen kiista jatkuvasti kärjistynyt. (Kaikki, joilta puuttuu täsmällinen tieto todellisuudesta, ovat uskovia, myös ne, jotka eivät sano uskovansa mihinkään.) Tämä kiista alkoi uskonnonvastaisella ja antimetafyysisellä valistusfilosofialla ja kärjistyi yhä edelleen 1800-luvulla luonnontutkimuksen edistymisen myötä. Laplace Système du monde-teoksineen, Lamarck, Darwin, Spencer ja Haeckel kehitysoppeineen, Lange Materialismin historia-teoksineen ja monet muut vakuuttivat luonnontutkijoille, että he "eivät tarvinneet hypoteesia mistään henkisestä maailmasta". Heidän hyökkäyksensä vanhempia elämänkatsomuksia vastaan johti yhä villiinnyttävämpään harhautumiseen, niin että ihmiset lopulta "tunsivat itsensä yhä epävarmemmiksi sen suhteen, mikä on oikein ja mikä on väärin. He ovat epätietoisia jopa siitä, ovatko oikea ja väärä mitään muuta kuin vanhaa taikauskoa." On olemassa vaara, että ihmiskunta hulluudessaan tuhoaa itsensä sukupuuttoon. 10 Tuli tarpeelliseksi ryhtyä toimenpiteisiin tämän mielettömyyden vastustamiseksi ja siksi tehtiin päätös sallia eksoteeriseksi esoteerisen tiedon harmiton osa, jonka ihmiskunta kykenee nykyään käsittämään, joskaan ei vielä ymmärtämään sen merkitystä. Ihmiskunta sai siten mahdollisuuden muodostaa itselleen mielekkään käsityksen todellisuudesta ja elämästä sekä olemassaolon tarkoituksesta ja päämäärästä. 11 Esoteerisissa tietokunnissa ei uskoa sallittu. Tärkeintä oli käsittää ja ymmärtää, ei uskoa. Alimmalla asteella he saivat oppia erottamaan uskon ja otaksuman. Usko on ehdoton ja peräänantamaton emotionaalinen vakaumus, oikaisuihin ja järkisyihin myöntymätön. Jokaisella on pikku uskonsa melkeinpä mistä mielettömyydestä tahansa juuri siksi, että ihmiseltä puuttuu mahdollisuus saada todellista tietoa muusta kuin näkyvässä maailmassa lopullisesti todetuista tosiasioista. Otaksuma sitä vastoin on jotakin toistaiseksi, kunnes on saatu tietää. Se on järkisyille altis ja toivoo oikaisua. Auktoriteeteilla saa mielellään olla merkitystä elämän eri aloilla. Mutta heidän olettamuksensa eivät ole mikään lopullinen porras terveelle järjelle, mikä, joskin erilainen jokaisella (yksilön inkarnaatioiden kuluessa hankkima, synteettinen elämänvaisto), kuitenkin on ylin järki, jota jokaisen pitää pyrkiä kehittämään. 12 Kahden viimeisen vuosituhannen aikana on eri idiologioiden välillä riehunut hellittämätön taistelu; taistelu teologian ja filosofian, teologian ja tieteen sekä filosofian ja tieteen välillä. 13 Eurooppalaisen filosofian historiassa tulee näkyviin pääasiassa teologian ja filosofian välinen taistelu. Tässä kiistassa teologia on useimmiten saanut tukea poliittisilta vallanpitäjiltä. Sanoinkuvaamattomasti ponnistellen ja miljoonia marttyyreja uhraten filosofia on saanut taistellen vähä vähältä saavuttaa ajatuksenvapauden, sananvapauden, suvaitsevaisuuden ja humaanisuuden. Tätä saavutusta uhkaa sen sijaan marxistinen idiologia, joka kieltää yksilöä ajattelemasta toisin kuin vallanpitäjät määräävät. Tämä on uutta ajatustyranniaa. Jopa yksinkertaisen älyn pitäisi kyetä oivaltamaan, että mentaalinen kehitys estyy tällä uudenlaisella idiotisoinnilla. 14 Teologian ja tieteen välinen kiista alkoi Galileista ja jatkuu yhä vieläkin. 15 Kiista filosofian ja tieteen välillä on ainakin toistaiseksi päättynyt, sen jälkeen kun filosofeista lopullisesti tuli joko ylifyysisten tosiasioiden toteamismahdollisuuden kieltäviä agnostikkoja tai ylifyysisen todellisuuden olemassaolon kieltäviä antimetafyysikkoja. 16 Filosofian historiassa, joka itse asiassa alkaa sofisteilla, voimme seurata inhimillisen 7\n8 järjen yrityksiä ratkaista olemassaolon ongelmia omin päin, ilman esoteerista tietoa, pelkästään fyysisen tajun avuin. 17 Tämä oli tuomittu epäonnistumaan, mikä käy ilmi seuraavasta. Mutta vasta meidän aikanamme aletaan yleisesti oivaltaa, että tämä on mahdotonta. Tieteeltä puuttuu käsityselimet, jotka tätä varten tarvittaisiin. Ja tiedemies kieltäytyy puuttumasta sellaiseen, jota ei voi tutkia luonnontutkimuksen apuvälinein. Tämä on loogisesti katsoen täysin puolustettavissa. 18 On aihetta huomauttaa, ettei intialainen joogafilosofia ole yhdenmukainen esoteerisen tiedon tosiasioiden kanssa, vaan perustettu sellaisten väärintulkinnoille. Jälleensyntymisestä tehtiin tarkoitukseton sielunvaellus, jonka mukaan ihmisen otaksutaan voivan jälleensyntyä eläimenä, ymmärtämättä, että takaisinpaluu alempaan luomakuntaan on mahdoton. Evoluution läpi kivi-, kasvi-, eläin- ja ihmiskunnan otaksutaan lakkaavan, kun ihminen yhtyy ja sammuu nirvaanaan, ymmärtämättä, ettei nirvaana ole loppu vaan alku. Intialainen tulkinta manaasta, buddhista, nirvaanasta, aatmasta ja karmasta on harhaanjohtava, kuten advaitan absoluuttinen subjektivismi, joka tekee tiedon olemassaolon aine- ja liikeaspektista mahdottomaksi. 1.3 Todisteet hylozoiikalle 1 Kun ihmiset saavat käyttöönsä jonkun uuden sanan, menettää se ennemmin tai myöhemmin alkuperäisen merkityksensä. Ihmiset uskovat aina tietävänsä, mihin käsitteeseen sana kuuluu. On ennustettavissa, että sana esoteerinen tulee joukkojen sanavaraston osasena merkitsemään samaa käytännöllisesti katsoen minkä kanssa tahansa. 2 Valitettavasti on myös olemassa vaara, että esoteriikka joutuu huonoon huutoon kvasiokkultismin alati kasvavan suosion vuoksi. Yhä useammat epäpätevät kirjailijat, joilla on tarkka vainu sen suhteen, mikä kannattaa, ovat kiirehtineet tuottamaan kaikenlaista joutavaa roskaa, sillä sellaisella on mainio menekki, kuten kaikella muulla pohjakirjallisuudella. Kaiken fiktionalismin tärvelemällä todellisuusaistillaan ihmiset valitsevat valheen todellisuuden asemesta. 3 On myös Swedenborgin kaltaisia selvänäkijöitä, jotka todistavat "sisäisessä maailmassa" näkemästään. Heidän pitäisi harkita esoteerista selviötä, jonka mukaan "ei kukaan itseoppinut näkijä nähnyt koskaan oikein", sillä vaikka seuraava maailma on tosin näennäisesti maailmamme kaltainen, on se itse asiassa täysin erilainen. Ilman esoteerista tietoa näistä seikoista kaikki tulkitaan väärin. 4 Hylozoiikan oikeellisuudesta (yhdenmukaisuudesta todellisuuden kanssa) todisteita tarvitseville on viisi todistetta, jokainen erikseen täysin riittävä ja vailla vertaistaan loogisessa kestävyydessä. Nämä viisi ovat: looginen todiste selitystodiste ennustustodiste selvänäköisyystodiste kokeellinen todiste 5 Looginen todiste on siinä, että hylozoiikka muodostaa ristiriidattoman ja kumoamattoman ajatusjärjestelmän. Sellaista ei voi rakentaa inhimillisellä älyllä eikä ilman tietoa todellisuudesta. Se ei voi koskaan joutua ristiriitaan tieteen lopullisesti toteamien tosiasioiden kanssa. Kaikki uudet tosiasiat tulevat löytämään paikkansa järjestelmässä. Mitä pitemmälle tutkimus etenee, sitä ilmeisemmin hylozoiikka tulee osoittautumaan ainoaksi kestäväksi työhypoteesiksi. Useimmille ihmisille se ei voi olla mitään muuta ihmiskunnan nykyisellä kehitysasteella. 8\n9 6 Selitystodiste: Hylozoiikka selittää yksinkertaisimmalla, yhtenäisimmällä, yleisimmällä, ristiriidattomimmalla ja kumoamattomimmalla tavalla tuhansia muuten täysin selittämättömiä ilmiöitä. 7 Ennustustodiste: On jo olemassa joukko todistettavissa olevia ennusteita (riittävän monta täyttämään nidoksen) inhimillisesti katsoen ei-ennustettavista havainnoista, keksinnöistä ja tapahtumista, jotka ovat saaneet vahvistuksensa. 8 Selvänäköisyystodiste: Niin kuin intialaiset raadzha-joogitkin korostavat, voi jokainen, joka on halukas antautumaan tarpeelliselle harjoitukselle, kehittää ihmisessä piileviä taipumuksia, joista kerran tulee kaikille ominaisia kykyjä: nimittäin mahdollisuutta hankkia objektiivinen tajunta yhä korkeammissa, tällä hetkellä näkymättömissä molekyylilajeissa eli aggregaatiotiloissa. 9 Kokeellinen todiste (magia) sisältää, että tähän kuuluvien luonnonlakien ja näiden soveltamiseen tarkoitetun menetelmän tuntemuksella saadaan aikaan muutoksia myös fyysisessä aineessa fyysis-eetteristen aine-energioiden avulla. Magia on kuitenkin useista syistä kielletty. Se antaisi aseet ihmiskunnan kaikkien mahdollisten pahantekijöiden käsiin ja houkuttelisi heidät kaikennäköisiin rikoksiin. Tiedemiehet ovat leimanneet maagikot huijareiksi ja pitäneet kaikkia sellaisia ilmiöitä mahdottomina, koska ne ovat "ristiriidassa luonnonlakien kanssa". Maagikoista on tullut marttyyreita myös toisella tavalla. Sensaationhaluiset vaativat yhä enemmän sensaatioita. Apua tarvitsevat piirittävät uhrinsa avunpyynnöillään. Uteliaat tahtovat saada valmiin ratkaisun jokaiseen omaan ongelmaansa. 1.4 OLEMASSAOLON PERUSTEKIJÄT 1 Seuraavaksi annetaan ensimmäistä kertaa nykyaikaisessa asussa yleistajuinen esitys pytagoralaisten salaisen tieto-opin olennaisimmasta. Pytagoras antoi maailmankatsomukselle nimen hylozoiikka (henkinen materialismi). Kaikella aineella on henkeä eli tajuntaa. Kaikki maailmat ovat henkisiä maailmoja, alempia ja korkeampia. 2 Luvut käsittävä selonteko antaa vain perusluonteisimmat tosiasiat elämän tarkoituksen ja päämäärän ymmärtämistä varten. Tuhansia jo julkaistuja tosiasioita on täytynyt jättää pois, jotta esityksestä ei tulisi raskas. Seikkaperäisempi selvitys annetaan Laurencyn teoksessa Viisasten kivi. 3 Tietoteoreettisessa suhteessa kaikki on ennen kaikkea sitä, mitä se näyttää olevan, nimittäin fyysisaineellista todellisuutta, mutta sen ohella jotakin täysin muuta ja suunnattoman paljon enemmän. 4 Olemassaolo on kolmen samanarvoisen aspektin kolmiyhteisyys: aine, liike ja tajunta. Mikään näistä kolmesta ei voi olla olemassa ilman kahta muuta. Kaikella aineella on liikettä ja tajuntaa. 5 Aine on koostunut ikiatomeista, joita Pytagoras kutsui monadeiksi. Ikiatomi on pienin mahdollinen ikiaineen osa ja pienin yksilöllisen tajunnan kiintopiste. 6 Liikkeen perussyy on ikiaineen dynaaminen energia. 7 Ikiatomien tajunta on aluksi potentiaalinen (tiedostamaton), herätetään manifestaatioprosessissa asteittain aktuaalistuneeksi, passiiviseksi tajunnaksi ja tulee sen jälkeen yhä aktiivisemmaksi yhä korkeampien luomakuntien yhä korkeammissa maailmoissa. 8 Pytagoras oivalsi, että kreikkalaisilla oli edellytyksiä objektiiviseen todellisuuden käsittämiseen, tieteelliseen menetelmällisyyteen ja järjestelmälliseen ajatteluun. Tajunnanaspektin kehittäminen itämaalaisten tapaan, ennen kuin on luotu perusta aineellisen todellisuuden ymmärtämiselle, johtaa subjektivismiin ja mielikuvituksen hillittömään käyttöön. Voimme kiittää Pytagorasta useimmista perusluonteisista todellisuuskäsitteistämme, joita aikamme (todellisuudesta tietämättömät) käsiteanalyytikot vaivautuvat karsimaan pois tehden todellisuuden käsittämisen siten lopullisesti mahdottomaksi. Pytagorasta monadioppeineen ja Demokritosta eksoteerisine atomioppeineen voidaan pitää kahtena 9\n10 ensimmäisenä tiedemiehenä länsimaisessa merkityksessä. He oivalsivat, että aineaspekti on välttämätön perusta tieteelliselle katsomustavalle. Ilman tätä pohjaa ei saada mitään täsmällisyyttä ilmiöiden luonteen ja suhteiden tutkimukseen. Yksilölliselle tajunnalle ei ole mitään hallittavia rajoja, vaan sillä on taipumus hukkua tajunnanmereen. 9 Seuraavaksi selvitetään lähemmin olemassaolon kolmea todellisuusaspektia, tajunnankehitystä eri luomakunnissa sekä suurta Lakia (kaikki luonnonlait ja elämänlait sisältävä käsite). Elämänaspektien tunteminen on välttämätön edellytys luomakuntien evoluution ymmärtämiselle. AINEASPEKTI 1.5 Ikiaine 1 Ikiaine, kreikkalaisten kaaos, on samanaikaisesti rajaton tila. 2 Tässä manifestoitumattomassa ikiaineessa, "tilan ja ajan tuolla puolen", on rajaton määrä kosmoksia kaikissa eri rakentumis- tai purkautumisvaiheissa. 1.6 Kosmos 1 Kosmos on pallo ikiaineessa. Aluksi se on pieni kooltaan, mutta ikiaineen ehtymättömän varaston täyttäessä sitä ikiatomeilla se kasvaa taukoamatta, kunnes se on saavuttanut tarpeellisen koon. "Tila" on siis ainetta. 2 Täydellisesti rakentunut kosmos, kuten meidän kosmoksemme, muodostuu katkeamattomasta eri tiheysasteen omaavien ainemaailmojen sarjasta, korkeampien maailmojen läpäistessä jokaisen alemman maailman. Korkein maailma läpäisee siis kaiken kosmoksessa. 3 Maailmat rakennetaan ylhäältäpäin korkeimmasta maailmasta, jokaisen korkeamman maailman luovuttaessa ainesta seuraavaksi alemmalle maailmalle, joka muodostuu korkeammasta ja sisäisesti siinä. 4 Kosmisia ainemaailmoja on yhteensä 49, ja ne jakautuvat seitsemään sarjaan, kunkin sarjan sisältäessä seitsemän maailmaa (1-7, 8-14, 15-21, 22-28, 29-35, 36-42, 43-49) ja noudattaessa vakiojakoa seitsemään departementtiin. Nämä atomimaailmat vievät saman tilan kosmoksessa. Kaikki korkeammat maailmat ympäröivät alempia maailmoja ja läpäisevät ne. 5 Luvuille kolme ja seitsemän, jotka niin kutsuttu asiatieto kuittaa tavanomaisella ivalla, on hyvin yksinkertainen selitys. Luku kolme johtuu olemassaolon kolmesta aspektista (kolmiyhteisyydestä!!) ja luku seitsemän siitä, että seitsemän on enin määrä erilaisia tapoja, joilla kolme voidaan yhdistellä (järjestyksessä; katsokaa luku 2.2). Ivailu "pytagoralaista lukumystiikkaa" kohtaan tulee myös vaikenemaan, kunhan ihmiset käsittävät vähän enemmän. 6 Maailmat numeroidaan ylhäältäpäin korkeimman maailman ollessa ensimmäinen, mikä osoittaa, että ne muodostuvat ylhäältäpäin. Siten on helppo ratkaista, kuinka monta korkeampaa maailmaa täytyy vielä saavuttaa oleskelipa yksilö missä alemmassa maailmassa tahansa. 7 Kaikki 49 atomimaailmaa eroavat toisistaan ulottuvuuden, kestoajan, aineen koostumistavan, liikkeen ja tajunnan suhteen, mikä johtuu eroista ikiatomitiheydessä. 8 Seitsemään alimpaan kosmiseen maailmaan (43-49) sisältyy miljardeja aurinkokuntia. Alin maailma (49) on fyysinen maailma. 9 Meidän kosmoksemme on täydellinen organisaatio. 10\n11 1.7 Atomiaine 1 Kosmos muodostuu ikiatomeista, joita Pytagoras nimitti monadeiksi. Nämä koostetaan 49:ksi yhä karkeammaksi atomilajiksi seitsemässä katkeamattomassa sarjassa jokaisen sarjan sisältäessä seitsemän atomilajia. Nämä atomilajit muodostavat 49 kosmista maailmaa. 2 Jokainen alempi atomilaji rakentuu sitä lähinnä korkeammasta (2-laji 1-lajista, 3-laji 2- lajista, 4-laji 3-lajista jne.). Alin atomilaji (49-laji) sisältää siten kaikki 48 korkeampaa lajia. Yhden atomilajin hajotessa saadaan lähinnä korkeampi atomilaji; fyysisestä atomista saadaan lajin atomia. 3 Kaikki aine (atomilajit, molekyylilajit, aggregaatit, maailmat jne.) muodostuu ja hajoaa. Ainoastaan ikiatomit ovat ikuisia ja häviämättömiä. Prosessia, jossa korkeammat ainelajit koostuvat alemmiksi ainelajeiksi, kutsutaan involvoitumiseksi, vastaavaa hajoamisprosessia evolvoitumiseksi. Mitä alempi ainelaji, sitä involvoituneempia ikiatomit ovat. 4 Atomiaine on luonteeltaan dynaamista. 1.8 Tila ja aika 1 Tila, joka absoluuttisessa merkityksessä ei ole mikään tila, on ikiaine ilman rajoja. 2 Kosmisessa merkityksessä tila on aina pallo. Kosmos on pallo. Aurinkokunnat ovat palloja. Planeetat ovat palloja. Maailmat planeetoissa ovat palloja. Kosmiset atomimaailmat vievät saman "tilan" kuin fyysinen maailma, ovat kaikkialla kosmisessa pallossa. Planetaarisilla molekyylimaailmoilla on eri säteet alkaen planeetan keskipisteestä. Atomimaailmojen suhteen ei "korkeampaa ja alempaa" saa käsittää tilamerkityksessä, molekyylimaailmojen suhteen ovat "ulkoinen ja sisäinen" täsmällisempiä. 3 Molekyylimaailmojen pallomuoto johtuu siitä, että eri ainelajit ryhmittyvät aina tiheysasteensa mukaan samakeskisesti alkuperäisen voimakeskuksen ympärille. 4 Jokaisella atomilajilla on oma ulottuvuutensa. Siten kosmoksessa on kaiken kaikkiaan 49 ulottuvuutta. Kosmisessa merkityksessä ulottuvuus tarkoittaa tilan lajia. Fyysisellä aineella on yksi ulottuvuus (suoraa ja pintaa ei oteta lukuun), korkeimmalla aineella :nnen maailman myötä kosmoksesta tulee piste ikiatomitajunnalle. 5 Aika tarkoittaa ainoastaan olemassaolon keskeytymättä jatkumista, jatkuvaa olemassaoloa. Aika on erilaisia tapoja mitata liikettä, erilaatuisia manifestaatioprosesseja. Fyysisen ajan määräävät maan pyöriminen ja kiertoliike auringon ympäri. 1.9 Aurinkokunnat 1 Aurinkokuntien pallot ovat kosmoksen suunnattoman alasmitoitettuja jäljennöksiä kaikkine sisältyvine rajoituksineen, erityisesti tajunnan suhteen. 2 Miljoonat aurinkokunnat eivät ole vielä saavuttaneet fyysistä kaasumaista molekyyliastetta. Miljoonat ovat lopullisesti purkaneet fyysisen maailman. Miljoonat muut oleskelevat "pralajassa" hajonneine aurinkoineen, odottaen uutta "Brahmaan päivää", jolloin uusi aurinko tulee syttymään. Auringot ovat muuntajia, jotka muuntavat atomiaineen molekyyliaineeksi. Me näemme ainoastaan ulkoisen fyysisen kaasuverhon. 3 Aurinkokunnilla on seitsemän maailmaa, jotka koostuvat seitsemästä alimmasta kosmisesta atomiaineesta (43-49). Aurinkokuntien korkein maailma muodostuu 43:nnesta atomilajista, alin (fyysinen) maailma 49:nnestä atomilajista. Näille seitsemälle maailmalle ovat eri tietokunnat antaneet eri nimityksiä. Useimmat näistä ovat vanhoja, tietämättömyyden väärinkäytön vuoksi epäselviä, moniselitteisiä, merkityksettömiä ja siten sopimattomia. Meidän on korkea aika omaksua yhteinen kansainvälinen nimistö, ja siinä mielessä matemaattinen nimistö on tietenkin ainoa tarkoituksenmukainen ja täsmällisin. Tässä kirjassa sitä myös johdonmukaisesti sovelletaan. Vertailun helpottamiseksi annetaan kiinnostuneille kuitenkin Intiassa käytetty sanskritinkielinen nimistö ja Henry T. Laurencyn Viisasten kivessä käyttämä nimistö. 11\n12 4 Seitsemää aurinkokuntamaailmaa nimitetään sanskritin kielellä: 43 satja 43 aadi eli mahaaparanirvaana 44 tapas 44 anupaadaka eli paranirvaana 45 dzhana 45 nirvaana eli aatma 46 mahar praadzhaapatja 46 buddhi 47 maheendra 47 manas 48 antariksha 48 kaama 49 bhuu 49 sthuula 5 Laurency on ottanut käyttöön seuraavat länsimaiset nimitykset: 43 manifestaalimaailma 44 submanifestaalimaailma 45 superessentiaalimaailma 46 essentiaalimaailma 47 kausaali-mentaalimaailma 48 emotionaalimaailma 49 fyysinen maailma 1.10 Molekyyliaine 1 Molekyylit koostuvat atomeista. Mitä alhaisempi molekyylilaji, sitä useampia atomeja molekyyliin sisältyy. 2 Atomit koostuvat ikiatomeista. Mitä alhaisempi atomilaji, sitä useampia ikiatomeja atomiin sisältyy. 3 Nämä määritelmät ovat ainoat esoteerisesti pitävät. 4 Aurinkokuntien ainetta kutsutaan molekyyliaineeksi erotukseksi kosmisesta atomiaineesta. Aurinkokuntien sisällä muuntuvat seitsemän alinta atomilajia molekyylilajeiksi. 5 Jokainen atomilaji antaa ainesta kuudelle yhä koostuneemmalle molekyylilajille, jolloin jokainen alempi muodostuu lähinnä korkeammasta. Siten näistä seitsemästä atomilajista saadaan 42 molekyylilajia ja nämä muodostavat aurinkokunnan. Nämä 49 atomilajia ovat olemassa kaikissa maailmoissa vieden saman tilan. 6 Jokaisen aurinkokuntamaailman kuudelle molekyylilajille on annettu analoogiset nimitykset ja matemaattiset merkinnät: (1 atominen) 2 subatominen 3 supereetterinen 4 eetterinen 5 kaasumainen 6 nestemäinen 7 kiinteä 7 Molekyylilajeja tarkoittavat numerot asetetaan atomimerkinnän jälkeen. Niinpä fyysinen kaasumainen molekyylilaji kirjoitetaan 49:5. 8 Tieteen kemiallinen nk. atomi on fyysinen eetterimolekyyli (49:4). Kaikkien muiden molekyylilajien tavoin tämä molekyylilaji sisältää 49 erilaista ainekerrosta. Tavoittaakseen todellisen fyysisen atomin (49:1) täytyy atomifyysikoiden ponnistella työllään 147:n yhä korkeamman ainelajin läpi. Mikään fyysinen tiede ei tavoita sitä. 12\n13 9 Tässä yhteydessä voitaneen mainita, että muinaisten opettajien "elementit" (joille kemistit hymyilevät): maa, vesi, ilma, tuli ja quinta essentia, tarkoittivat juuri näitä viittä alinta molekyylilajia eli aggregaatiotilaa Planeetat 1 Kolme ylintä aurinkokuntamaailmaa (43-45) ovat yhteisiä kaikille, jotka ovat aurinkokunnassa hankkineet objektiivisen tajunnan näiden kolmen maailman ainelajeissa. Sellaiset yksilöt ovat jättäneet inhimillisen eli neljännen luomakunnan ja siirtyneet korkeampiin luomakuntiin. 2 Neljää alinta aurinkokuntamaailmaa (46-49) kutsutaan myös planeettamaailmoiksi. Täten lähestymme ihmisen maailmoja, joita ihmisen on välttämättä opittava käsittämään, jos hän ei halua jäädä tietämättömäksi omasta olemassaolostaan, muunlaatuisesta olemassaolosta puhumattakaan. Jos hän ei tiedä mitään maailmoistaan, hän jää tietämättömyyden kaikkien idiologioiden, illuusioiden ja fiktioiden avuttomaksi uhriksi uskonnon, filosofian ja tieteen aloilla. Ilman tätä tietoa hänellä ei ole mahdollisuutta ajatella todellisuuden mukaisesti. 3 Monadien tajunnankehityksen helpottamiseksi näissä alimmissa maailmoissa on kolme alinta atomimaailmaa (47-49) jaettu viiteen erityiseen molekyylimaailmaan. Maailma 47 on jaettu korkeampaan (eli kausaaliseen, 47:2,3) ja alempaan (47:4-7) mentaalimaailmaan. Maailma 49 on jaettu fyysiseen eetterimaailmaan (49:2-4) ja ihmiselle näkyvään maailmaan (49:5-7), johon kuuluu kolme aggregaatiotilaa (kaasumainen, nestemäinen ja kiinteä). 4 Neljän alimman luomakunnan tajunnankehitys etenee näissä viidessä molekyylimaailmassa. 5 Tajunnan suhteen voidaan näkyvää maailmaa (49:5-7) kutsua mineraalien maailmaksi, fyysistä eetterimaailmaa (49:2-4) kasvien maailmaksi, emotionaalimaailmaa (48) eläinten maailmaksi ja mentaalimaailmaa (47:4-7) ihmisten erityiseksi maailmaksi. Korkeampi mentaalimaailma eli kausaalimaailma (47:1-3), Platonin ideain maailma, on ihmisen päämäärä ihmiskunnassa. Jotkut jakavat mentaalimaailman kolmeen osaan: kausaalimaailma (47:1-3), korkeampi mentaalimaailma (47:4,5) ja alempi mentaalimaailma (47:6,7). Tätä selvitellään lähemmin tajunnan aspektia koskevassa luvussa Monadit 1 Monadit ovat kosmoksen ainoa sisältö. Monadi on pienin mahdollinen ikiaineen osa ja pienin mahdollinen yksilöllisen tajunnan kiintopiste. Jos monadia ylipäätään yritetään kuvitella, päästäisiin ehkä lähimmäksi kuvittelemalla se voimapisteeksi. 2 Kaikki kosmoksessa olevat ainemuodot koostuvat eri kehitysasteilla olevista monadeista. Kaikki nämä monadien koostumat muodostuvat, muuttuvat, hajoavat ja muodostuvat uudelleen lukemattomina muunnelmina. Mutta monadien aineaspekti pysyy ikuisesti samana Monadiverhot 1 Monadien tajunnankehitys tapahtuu verhoissa ja niiden kautta. Hankkimalla tajunnan verhoissaan ja näiden verhojen yhä korkeammissa molekyylilajeissa monadi saavuttaa yhä korkeampia luomakuntia. 2 Kaikki luonnon muodot ovat verhoja. Jokaisessa atomissa, molekyylissä, organismissa, maailmassa, planeetassa, aurinkokunnassa jne. on yksi monadi korkeammalla kehitysasteella kuin muut monadit tässä luonnonmuodossa. Kaikki muodot paitsi organismit ovat aggregaattiverhoja, vastaavien maailmojen ainelajien sähkömagneettisesti koossapysyviä molekyyleja. 3 Meidän aurinkokunnassamme on organismeja ainoastaan meidän planeetallamme. Muilla planeetoilla on jopa alin verho (49:5-7) aggregaattiverho. 13\n14 1.14 Ihmisen viisi verhoa 1 Fyysiseen maailmaan inkarnoituneella ihmisellä on viisi verhoa: organismi näkyvässä maailmassa (49:5-7) verho fyysisestä eetteriaineesta (49:2-4) verho emotionaaliaineesta (48:2-7) verho mentaaliaineesta (47:4-7) verho kausaaliaineesta (47:1-3) 2 Näistä viidestä verhosta neljä alinta uusiutuu jokaisessa inkarnaatiossa, ja inkarnaation päättyessä ne hajoavat yksi toisensa jälkeen. Kausaaliverho on ihmisen ainoa pysyvä verho. Sen monadi on hankkinut siirtyessään eläinkunnasta ihmiskuntaan. Kausaaliverho on "varsinainen" ihminen ja inkarnoituu aina ympäröimänsä ihmismonadin kanssa. 3 Suluissa olevat numerot ilmoittavat eri verhoissa esiintyvät molekyylilajit, korkeampien verhojen ympäröidessä ja läpäistessä kaikki alimmat verhot. 4 Mainitut neljä aggregaattiverhoa ovat muodoltaan soikeita ja ulottuvat cm organismin ulkopuolelle, muodostaen nk. auran. Organismi vetää puoleensa noin 99 prosenttia näiden verhojen aineesta, minkä vuoksi aggregaattiverhot ovat organismin täydellisiä jäljennöksiä. 5 Näillä verhoilla on oma erityinen tehtävänsä. Ilman fyysistä eetteriverhoa ihmiseltä puuttuisivat aistimukset, ilman emotionaaliverhoa puuttuisivat tunteet ja ilman mentaaliverhoa puuttuisi ajattelukyky. Näiden verhojen läsnäolo inhimillisessä organismissa mahdollistaa sen, että organismin eri elimet suorittavat tehtäväänsä niin kauan kuin ne ovat toimintakykyisiä. On ehkä tähdennettävä, että jokainen organismin solu, jokainen solun molekyyli sisältää fyysisiä atomeja, jotka sisältävät kaikki 48 korkeampaa atomilajia. 6 Kaikilla korkeammilla verhoilla on kuten organismillakin erityiset elimet (muodostuneet atomeista), paikkansa erilaatuisille tajunnallisille ja liikunnallisille toiminnoille. Nämä atomielimet eetteri-, emotionaali-, mentaali- ja kausaaliverhoissa ovat toisiinsa yhteydessä. 7 Koska ihmisellä on aina taipumus samastaa minänsä (monadinsa, ikiminänsä) verhoon, jossa hän kullakin hetkellä oleskelee, hän pitää itseään fyysisenä minänä fyysisessä maailmassa, emotionaaliminänä emotionaalimaailmassa, mentaaliminänä mentaalimaailmassa ja kausaaliminänä kausaalimaailmassa - aavistamatta, että hän on monadi, ikiminä. 8 Tietämättömyyden asteella onkin väistämätöntä, että tunneihmisenä ihminen pitää subjektiivisesti tunteitaan varsinaisena olemuksenaan tai ajattelevana ihmisenä katsoo ajatustensa olevan varsinainen olemuksensa. Hän luulee olevansa sitä, mihin hän kullakin hetkellä samastuu. 9 Minä tietää ainoastaan sen, mitä se itse on kokenut, muokannut ja toteuttanut, sen, mitä sen verhoissa on, mitä se on voinut hankkia maailmoissaan. TAJUNNANASPEKTI 1.15 Monaditajunta 1 Monaditajunta voi olla potentiaalinen, aktuaalistunut, passiivinen, aktivoitunut, itseaktiivinen, piilevä, subjektiivinen, objektiivinen. 2 Monadin potentiaalinen tajunta herätetään eloon (aktuaalistetaan) kosmoksessa. Kerran aktuaalistettuna tajunta on aluksi passiivinen, aktivoidaan evoluutioprosessissa, muuttuakseen yhä aktiivisemmaksi kasvi- ja eläinkunnassa, tullakseen itseaktiiviseksi ihmiskunnassa ja hankkiakseen täten tietoisuuden itsestään omana minänä. 3 Monadi-sanalla tarkoitetaan yksilöä ikiatomina ja minä-sanalla yksilön tajunnanaspektia. 14\n15 4 Nimitys minä annetaan myös niille verhoille, joissa monadi on hankkinut itsetietoisuuden, joihin minä samastuu, pitää kullakin hetkellä oikeana minänään. Minä on keskus kaikissa minäaistimuksissa. Tarkkaavaisuus ilmoittaa minän läsnäolon Tajunnan eri lajit 1 On erotettava toisistaan minätietoisuus (yksilöllinen tajunta, itsetietoisuus verhoissa), kollektiivitajunta ja ikiminätajunta. (Teknisesti katsoen voidaan erottaa kosminen, aurinkokunnallinen ja planetaarinen tajunta.) 2 Koska universumin äärimmäiset aineosaset ovat ikiatomeja, on kosminen totaalitajunta kaikkien ikiatomien tajuntojen yhteensulauma, niin kuin valtameri on kaikkien vesipisaroiden yhdiste (lähin mahdollinen analogia). 3 Tärkeintä on tietää, että kaikki tajunta on samanaikaisesti kollektiivitajuntaa. Se johtuu siitä, että henkilökohtaista erillisyyttä ei ole, vaikka vain essentiaalisen tajunnan (46) saavuttaneet voivat elää kollektiivitajunnassa. 4 On olemassa lukemattomia kollektiivitajunnan lajeja: atomi-, molekyyli-, aggregaatti-, maailman-, planeetta- ja aurinkokuntatajunta ja näiden jälkeen kosmisen tajunnan eri lajeja. Mitä korkeamman luomakunnan monadi saavuttaa, sitä laajempi on kollektiivitajunta, jossa minä säilyneellä minätietoisuudellaan kokee toiset minät omana suurempana minänään. 5 Asia voidaan ilmaista myös siten, että kaikki tajunta koko kosmoksessa muodostaa yhteisen, väistämättömän, erottamattoman ykseyden, jossa jokaisella yksilöllä on joko pienempi tai suurempi osa saavutetusta kehitystasosta riippuen. 6 Niin kuin korkeampi ainelaji läpäisee alemmat ainelajit, niin myös korkeampi tajunnanlaji tajuaa alempaa tajuntaa. Sitä vastoin alempi tajunnanlaji ei voi käsittää korkeampaa tajuntaa, jonka olemassaolo onkin aina tuntematon. 7 Tajunnan suorituskyky kasvaa jokaisen korkeamman atomilajin myötä etenevässä sarjassa, jossa tulo kertautuu itsellään (siis 2x2=4, 4x4=16, 16x16=256, 256x256 jne). 8 Kun monadi on saavuttanut korkeimman jumaluuskunnan ja hankkinut siten täydellisen kosmisen kollektiivitajunnan, se ei tarvitse enää mitään verhoja tajunnankehitystä varten. Vasta silloin se oppii tuntemaan itsensä sinä ikiminänä, joka se aina on ollut. Siihen saakka monadi on samaistunut johonkin verhoistaan. Niinpä ei ole kovin ihmeellistä, jos tietämättömät etsivät turhaan minäänsä ja monet suorastaan kieltävät sellaisen olemassaolon. 9 Kaikki muodot koko kosmoksessa, myös korkeimmissa jumaluuskunnissa, ovat vain verhoja ikiatomeille - minuuksille. Muodot, joita kutsumme sieluksi, hengeksi, jumalaksi jne., ovat minän eri kehitysasteilla käyttämiä verhoja. 10 Eri tajunnanlajeihin voidaan lukea myös subjektiivinen ja objektiivinen tajunta, minätietoisuus yksilön eri verhoissa, yli- ja alitajunta, muisti ja yksilön elämykset tahdonilmaisuista Subjektiivinen ja objektiivinen tajunta 1 Tajunta on subjektiivista. Aistimukset, tunteet ja ajatukset ovat subjektiivisia. Kaikki, mitä tajunta käsittää itsensä ulkopuolella, on aineellista ja niin ollen objektiivista. 2 Taju on objektiivista tajuntaa, tajunnan käsitys objektiivisesta, aineellisesta todellisuudesta kaikissa maailmoissa. Objektiivinen tajunta on (subjektiivinen) käsitys aineellisesta kohteesta. On erotettava toisistaan fyysinen, emotionaalinen, mentaalinen, kausaalinen jne. taju. 3 Järki on kykyä kuvitella, abstrahoida, muodostaa käsitteitä, harkita, arvostella, päätellä jne. Järki on väline tajun sisällön muokkaamista varten. Järki voi havaita värähtelyt subjektiivisesti ("aavistus" jne.) jo kauan ennen kuin taju voi johdattaa ne aineelliseen todellisuuteen. Mutta vasta sitten, kun taju on alkanut toimia, voidaan puhua tiedosta. 4 Ihmiskunnan nykyisellä kehitysasteella voivat useimmat ihmiset olla organismissaan 15\n16 objektiivisesti tietoisia vain kolmessa alimmassa aggregaatiotilassa (49:5-7). Objektiivinen tietoisuus korkeampien molekyylilajien ainemuodoista on saanut epäselvän nimityksen selvänäköisyys. 5 Kaikella subjektiivisella on objektiivinen vastineensa. Jokainen tunne vastaa tajuntaa emotionaalimolekyylissä, jokainen ajatus tajuntaa mentaalimolekyylissä, jokainen intuitio tajuntaa kausaalimolekyylissä jne. Ainelaji ilmoittaa tajunnanlajin Fyysinen tajunta 1 Fyysinen tajunta on alimmanlaatuista tajuntaa, niin kuin fyysinen aine on alimmanlaatuista ainetta ja fyysinen energia alimmanlaatuista voimaa. 2 Fyysisen tajunnan päälajeja (lukuunottamatta fyysistä atomitajuntaa) on kuusi, ja ne vastaavat subjektiivisia ja objektiivisia elämyksiä kuudessa fyysisessä molekyylilajissa. 3 Vastaava koskee kaikkia korkeampia maailmoja. 4 Ihmisen fyysistä tajuntaa edustavat osaksi organismin erilaatuiset aistimukset, osaksi eetteriverhon useimmille ominainen vain subjektiivinen käsitys värähtelyistä kolmessa korkeimmassa fyysisessä molekyylilajissa (49:2-4) Emotionaalinen tajunta 1 Ihmisen emotionaalitajunta on hänen monadinsa tajunta hänen emotionaaliverhossaan. 2 Ihmiskunnan nykyisellä kehitysasteella rajoittuu useimpien ihmisten emotionaalitajunta fyysisen inkarnaation aikana emotionaaliverhon värähtelyjen aiheuttamiin subjektiivisiin elämyksiin. 3 Emotionaalitajunta on luonteeltaan yksinomaan halua tai sitä, minkä yksilö emotionaaliasteella kokee dynaamisena tahtona. Barbaariasteella, ennen kuin yksilö on aktivoinut tajuntansa mentaaliverhossa, halu ilmenee enemmän tai vähemmän hillittöminä yllykkeinä. Kun mentaaliverho emotionaaliverhon värähtelyjen vaikuttamana vetäytyy emotionaaliverhoon ja punoutuu yhteen sen kanssa, herätetään mentaalitajunta eloon, jolloin halu ja ajatus sulautuvat yhteen. Jos halu on voimakkaampi, on seurauksena tunne, joka on ajatuksen värittämää halua. Jos ajatus voittaa, on seurauksena mielikuvitus, joka on haluperäinen ajatus. 4 Ihmisen emotionaalielämä on suurelta osalta emotionaalisten illuusioiden elämää. Hän on halun toiveajattelun, tunneajattelun illuusioiden uhri. Vasta kausaalitajunnan hankittuaan yksilö vapautuu illuusioista täydellisesti. 5 Kolmen alimman emotionaalisen molekyylilajin värähtelyt (48:5-7) ovat suureksi osaksi poistyöntäviä, kolmen korkeimman (48:2-4) luoksevetäviä. Jalot tunteet ovat vetovoiman ilmaisuja Mentaali-kausaalitajunta 1 Ihmisen mentaali-kausaalitajunta on hänen monadinsa itsehankkima tajunnankyky osaksi hänen mentaaliverhossaan (47:4-7), osaksi hänen kausaaliverhossaan (47:1-3). 2 Mentaaliverhon tajunta on neljää eri lajia, jotka vastaavat mahdollisuutta käsittää värähtelyjä neljässä alimmassa mentaalisessa molekyylilajissa (47:4-7). 3 Suurin osa ihmiskuntaa on kehittänyt (aktivoinut) vain alimman tajunnanlajin (47:7): diskursiivisen päätelmä-ajattelun perusteesta seuraukseen. 4 Seuraavaksi alin tajunnanlaji (47:6), filosofinen ja tieteellinen periaateajattelu, on edelleen korkein ajattelutapa kaikille muille paitsi erittäin harvinaiselle eliitille. 5 Alhaaltapäin laskettuna kolmas ajattelunlaji (47:5), eliittiajattelu, on toisin kuin enimmäkseen absolutisoiva periaateajattelu osaksi johdonmukaista suhteellisuus- ja prosenttiajattelua, osaksi perspektiivi- ja systeemiajattelua. 16\n17 6 Mentaaliverhon korkein tajunnanlaji (47:4) on edelleen ihmiskunnan saavuttamattomissa. Sen ilmaisuja ovat mm. kausaali-ideoiden konkretisointi, mikä samanaikaisesti merkitsee ajattelua systeemeillä käsitteiden sijaan. 7 Myös eliittiajattelun sisältö muodostuu suurimmaksi osaksi fiktioista (kuvitelmista ilman todellista vastinetta), mikä johtuu puutteellisesta tiedosta olemassaolon suhteen. Vain esoteriikan tosiasiat mahdollistavat todellisuuden kanssa yhdenmukaisen ajattelun. 8 Kausaalitajunta (47:1-3) on mahdollinen vain niille, jotka ovat niin paljon muuta ihmiskuntaa kehityksessä edellä, että he voivat määrätietoisesti valmistaa siirtymistään lähinnä korkeampaan maailmaan. He ovat omaksuneet taidon seurustella kaikkien kanssa kausaalimaailmassa, joka on kohtaamispaikka niin neljänteen kuin viidenteenkin luomakuntaan kuuluville yksilöille. 9 Kausaalitajunta on subjektiivisesti intuitiota, kausaali-ideoiden kokemista, ja antaa mahdollisuuden tutkia objektiivisesti fyysisiä, emotionaalisia ja mentaalisia maailmoja ja näiden maailmojen kaikkitietävyyttä. 10 Kausaalitajunnalle ei ole planetaarisessa suhteessa (ihmisen maailmat 47-49) etäisyyttä eikä mennyttä aikaa. Kausaaliminä kykenee tutkimaan kaikkia edellisiä elämiään ihmisenä, kykenee itsenäisesti ja nopeasti omaksumaan tarpeelliset tiedot ymmärtääkseen kaikkia ilmiöitä inhimillisissä maailmoissa ja saa tunnin kuluessa (47:1-ssä) aikaan enemmän kuin mitä tehokkaimmin työskentelevä mentaalinen ajattelija ehtii sadassa vuodessa. Fiktiot eivät ole mahdollisia Korkeammat tajunnanlajit 1 Seuraava yleiskatsaus aurinkokunnan eri tajunnanlajeihin auttanee ymmärtämään, että yhä korkeampia ainelajeja, aineverhoja ja ainemaailmoja vastaavat yhä korkeammat tajunnanlajit. 49 fyysinen (eetterinen mukaanluettuna) tajunta 48 emotionaalinen tajunta 47 mentaalis-kausaalinen tajunta 46 essentiaalinen tajunta 45 superessentiaalien tajunta 44 submanifestaalinen tajunta 43 manifestaalinen tajunta 2 Näistä yhä korkeampien tajunnanlajien nimityksistä käynee ilmi, että kaikki muut paitsi kolme alinta tajunnanlajia (47-49) ovat käsittämättömiä ihmiskunnalle sen nykyisellä kehitysasteella. 3 Yksilön minä-nimitys osoittaa korkeimman maailman, jossa hän on omaksunut täydellisen subjektiivisen ja objektiivisen itsetietoisuuden sekä toimintakyvyn, esim. kausaalitajunnan omaksunut on nimeltään kausaaliminä, essentiaalitajunnan omaksunut on essentiaaliminä eli 46-minä, superessentiaalitajunnan omaksunut on 45-minä, submanifestaaliminä on 44-minä ja manifestaaliminä on 43-minä. 4 Kansainvälisesti katsoen lienee sopivinta korvata minä-nimitys "monadilla", siis 43- monadi, 44-monadi, 45-monadi jne Minän tiedostamaton 1 Ihmisen tajunta jaetaan valvetajuntaan, alitajuntaan ja ylitajuntaan. 2 Organismin omaavan ihmisen valvetajunta muodostuu aistimuksista, tunteista, ajatuksista ja tahdonilmaisuista. 3 Monadin alitajunta sisältää piilevänä kaikki monadin elämykset ja muokatut kokemukset aina siitä lähtien, kun monadin tajunta herätettiin eloon. Jokainen inkarnaatio ikään kuin 17\n18 saostaa oman tajunnankerroksen. Kaikki tämä säilyy taipumuksina ominaisuuksiin ja kykyihin ja ilmenee yleensä ymmärtämisen mahdollisuutena. Jotta taipumukset aktuaalistuisivat, on välttämätöntä, että ne kehittyvät jokaisessa inkarnaatiossa, mikä ajan mittaan käy kaiketi helpommin. 4 Ylitajuntaan kuuluvat kaikki vielä itseaktivoitumattomat tajunnanalueet yksilön eri verhojen molekyylilajeissa. Kehittyminen merkitsee tajunnan itseaktivoitumista ja niin ollen itsetietoisuuden hankkimista näissä molekyylilajeissa. 5 Ihminen ottaa alituisesti vastaan virikkeitä alitajunnastaan, harvemmin inspiraatioita ylitajunnastaan. 6 Valvetajunta on siis häviävä murto-osa monadin mahdollisuudesta tajuntaan. 7 Joka hetki virtaavat lukemattomat ulkoapäin tulevat värähtelyt yksilön kaikkien verhojen läpi. Emotionaaliverhoon virtaavat ympäristön tunteet, mentaaliverhoon globaaliset mentaalivärähtelyt. Valvetajunta käsittää vain aniharvoja näistä värähtelyistä Yksilön muistit 1 Yksilön jokaisella verholla on oma tajuntansa, muistinsa, eri molekyylien alitajuinen kollektiivitajunta. Nämä hajoavat verhojen myötä. Ihmisasteella pysyvä kausaaliverho säilyttää muiston kaikesta, mitä se on kokenut muodostumisestaan saakka. 2 Uudelleenmuistaminen on kykyä elvyttää verhojen vastaanottamat tai lähettämät värähtelyt. 3 Tajunnanilmaisut aktivoivat verhoissa olevan aineen. Vakiovärähtelyt (tavat, pyrkimykset jne.) pidättelevät "pysyviä atomeja" (sanskritiksi: skandhoja). Verhojen hajoamisen yhteydessä ne yhtyvät kausaaliverhoon ja seuraavat sitä reinkarnaatioon muodostaen piilevän kokemuspääoman (taipumukset, kyvyt jne.). 4 Ikiatomin muisti on häviämätön, mutta piilevä. Uudelleenmuistamista varten on välttämätöntä uusia kosketus aiemmin koettuun todellisuuteen. Kausaaliminä ja korkeammat minuudet kykenevät tähän ottamalla yhteyden planetaarisiin ja kosmisiin pallomuisteihin. LIIKEASPEKTI 1.24 Liike määriteltynä 1 Liikeaspektiin kuuluu kaikki tapahtuminen, kaikki luonnon- ja elämänprosessit, kaikki muutokset. Kaikki on liikkeessä ja kaikki, mikä liikkuu, on ainetta. 2 Liikkeellä on vanhastaan monia nimityksiä: voima, energia, toiminta, värähtely jne. Liikkeeksi pitää lukea myös ääni, valo ja väri. 3 Hylozoiikassa erotetaan kolme toisistaan eroavaa liikkeen syiden päälajia: dynamis, aineenergia ja tahto Dynamis 1 Liikkeen alkuperäinen syy, kaiken voiman lähde, ainoa ikivoima, maailmankaikkeuden totaalienergia on ikiaineen dynaaminen energia, jolle Pytagoras antoi nimen dynamis. Se on ikuisesti toimiva, ehtymätön, tiedostamaton, ehdoton kaikkivalta. 2 Dynamis toimii jokaisessa ikiatomissa ja vain ikiatomeissa, jotka läpäisevät kaiken aineen. 3 Dynamis on alkusyy maailmankaikkeuden perpetuum mobilelle. 18\n19 1.26 Aine-energia 1 Sanan tieteellisessä merkityksessä energia on liikkeessä olevaa ainetta. Kaikki korkeammat ainelajit (atomilajit, molekyylilajit) ovat energiaa suhteessa kaikkiin alempiin ainelajeihin. 2 Aine ei hajoa energiaksi vaan korkeammaksi aineeksi. 3 Kun aine lakkaa liikkumasta, se lakkaa olemasta energiaa. 4 Kaikki luonnonvoimat ovat ainetta. Aurinkokunnassa on yli 2400 erilaatuista luonnonvoimaa. Jokainen molekyylilaji sisältää 49 erilaista ainekerrostumaa, jotka voivat vaikuttaa energiana Kosminen liike 1 Kosminen liike (49:ssä atomilajissa) syntyy siten, että korkeimmasta atomimaailmasta virtaa tasainen ikiatomien virta (primaariaine) kaikkien maailmojen atomien läpi alimpaan maailmaan saakka. Sen jälkeen nämä ikiatomit palaavat korkeimpaan maailmaan jatkaakseen uudelleen kiertokulkuaan, niin kauan kuin alempien maailmojen olemassaolo on välttämätön. Atomeja on kahta lajia: positiivisia ja negatiivisia. Positiivisissa (liikkeellepanevissa) atomeissa aine-energia virtaa korkeammista atomilajeista alempiin, negatiivisissa (vastaanottavissa) atomeissa alemmista korkeampiin. Tämä virta pitää atomit, molekyylit ja aineaggregaatit paikallaan niille ominaisissa muodoissa. Tästä seuraa, että kaikki atomit kaikissa maailmoissa ja siten kaikki molekyylit ja aggregaatit säteilevät aine-energiaa, jolloin aggregaatti aina jossakin suhteessa välittää jotakin omalaadustaan. Niinpä jokainen aggregaatti säteilee erikoistunutta energiaa. 2 Värähtelyt syntyvät korkeampien ainelajien läpäistessä alempia ainelajeja. Tämä on aiheuttanut sanonnan, että kaikki on värähtelyä Tahto 1 Tahto on dynamiksen vaikutusta aktiivisen tajunnan kautta. Aktiivinen tajunta on siis tajunnan kykyä antaa dynamiksen vaikuttaa kauttansa. "Tahto" on energian yksilöitynyt tapa vaikuttaa tajunnan kautta, jolloin yhä korkeammanlaatuisille maailmoille olennainen on tajunnansisällön lainmukaisuus, suunnitelmallisuus, tarkoituksenmukaisuus ja määrätietoisuus. 2 Esoteerinen selviö, jonka mukaan "ajatusta seuraa energia", ilmoittaa, että aktiivisen tajunnan ilmaisut vaikuttavat aineeseen saaden sen toimimaan energiana. 3 Magia on tieto menetelmästä, jota käyttäen voidaan mentaalisella aine-energialla vaikuttaa fyysis-eetterisiin aine-energioihin siten, että ne aikaansaavat muutoksia näkyvissä molekyylilajeissa. Tämä menetelmä jää esoteeriseksi, koska ihmiskunta on aivan liian toivottoman tietämätön ja liian itsekäs, jotta sille voitaisiin uskoa tämä kauhistuttava voima. Kun kerran kaikkea valtaa väärinkäytetään (parhaimmassa tapauksessa yksinomaan tietämättömyyden vuoksi), saa ihmiskunta tyytyä olemaan vailla tietoa kaikista muista luonnonvoimista, paitsi niistä, jotka se itse onnistuu keksimään. Sellainen tieto uskotaan vain niille, joille vallan väärinkäyttö on mahdotonta. 4 Kolmessa alimmassa luomakunnassa tajunnan aktivoituminen on tiedostamaton ja itsestään tapahtuva prosessi, joka ajan mittaan tulee tietoiseksi ihmiskunnassa. Korkeammissa maailmoissa se on oma-aloitteisen tajunnanaktiivisuuden tulosta. 5 Ihmisen tahto on emotionaaliasteella halu ja mentaaliasteella mielekäs vaikutin. Alkuperäisen filosofisen määritelmän mukaan tahto on tajunnan suhde tarkoitusperään. 19\n20 1.29 Energian ja tahdon eri lajit 1 Yhdenmukaisesti aine- ja tajunnanaspektin kanssa on olemassa myös seitsemän eri liikkeen lajia, siis: 49 fysikaalienergiat 48 emotionaalienergiat 47 mentaali-kausaalienergiat 46 essentiaalienergiat 45 superessentiaalienergiat 44 submanifestaalienergiat 43 manifestaalienergiat 2 Sanan energia voi halutessa korvata sanalla tahto. Tietty tahdon laji hankitaan samanaikaisesti täydellisen subjektiivisen ja objektiivisen itsetietoisuuden kanssa vastaavassa maailmassa eli yhdessä minän kyvyn kanssa keskittää itsensä vastaavaan verhoon. 3 Ilmenevät energiat ovat lähinnä korkeamman molekyylilajin vaikutusta seuraavaksi alempaan molekyylilajiin jokaisessa maailmassa. Atomienergiat vaikuttavat maailmasta maailmaan atomilajien kautta OLEMASSAOLON TARKOITUS JA PÄÄMÄÄRÄ 1 Olemassaolon tarkoitus (teologeille, filosofeille ja tiedemiehille ratkaisematon ongelma) on ikiatomien tajunnankehitys: ikiaineessa olevien tiedostamattomien ikiatomien on herättävä tajuntaan ja sen jälkeen opittava yhä korkeammissa luomakunnissa omaksumaan tietoisuus elämästä ja kaikinpuolinen ymmärtämys sitä kohtaan. 2 Olemassaolon päämäärä on kaikkien kaikkitietävyys ja kaikkivalta koko kosmoksessa. 3 Tiedon suhteen prosessi merkitsee kehittymistä tietämättömyydestä kaikkitietävyyteen, tahdon suhteen voimattomuudesta kaikkivaltaan, vapauden suhteen epävapaudesta lainsoveltamisen sallimaan valtaan, elämän suhteen erillisyydestä ykseyteen kaiken elämän kanssa. 4 Minä kehittyy verhoissa ja niiden avulla aina alimmasta fyysis-eetterisestä verhosta korkeimpaan kosmiseen maailmaan. Se hankkii jatkuvasti uusia verhoja maailmassa toisensa jälkeen. Vähitellen se saavuttaa itsetietoisuuden verhonsa yhä korkeammissa molekyylilajeissa oppimalla aktivoimaan näiden tajunnan. Täten siitä lopulta tulee verhonsa herra. Siihen saakka se elää harhautuneena tämän verhon sekavassa tajunnassa ollen ulkoapäin tulevien värähtelyjen uhri. 5 Vanhat nimitykset, sielu, henki, jumala jne., jotka tietämättömyys on aina väärintulkinnut, viittasivat minän verhoihin korkeammissa maailmoissa. Nimitys sielu tarkoitti ihmisen pysyvää kausaaliverhoa (47-verhoa), henki hänen tulevaa 45-verhoaan ja jumala 43-verhoa. 6 Atomitajunta on maailmantajunta. Tajunnan kollektiiviin osallisena yksilö on kuin solu organismissa. Organismi on korkeampaan luomakuntaan kuuluvan yksilön verho. Kun yksilö kehittyy maailmansa kollektiivitajunnassa siten, että hän voi ottaa haltuunsa tämän ainemaailman omana verhonaan, on hän tämän maailman "jumala". 7 Atomitajunta, maailmantajunta, kaikkitietävyys (tuossa maailmassa) eivät tarkoita, että yksilö tietää kaiken kaikesta olevaisesta tai tapahtuvasta. Mutta hänellä on mahdollisuus ottaa joko nopeammin tai hitaammin selkoa kaikesta, mitä hän tahtoo tietää, riippumatta määrätyn maailman tilasta tai menneestä ajasta, todetakseen varmaa tietoa tämän maailman kolmen aspektin (aineen, liikkeen ja tajunnan) kaikista suhteista Kaiken "uudestisyntyminen" 1 Kaikki ainemuodot (atomit, molekyylit, aggregaatit, maailmat, planeetat, aurinkokunnat, 20


LEHDISTÖTIEDOTE: Sirpa Pietikäisen yllä Linnan juhlissa Anna Ruohosen suunnittelema ainutlaatuinen uusiokuidusta valmistettu juhlapuku - VTT Info\nLEHDISTÖTIEDOTE: Sirpa Pietikäisen yllä Linnan juhlissa Anna Ruohosen suunnittelema ainutlaatuinen uusiokuidusta valmistettu juhlapuku\nma, joulu 04, 2017 10.30 CET\n”Asussa yhdistyy upea suomalainen innovaatio Anna Ruohosen vastuullista tekstiilinkäyttöä edistävään huippusuunnitteluun. Edistän mielelläni molempia Suomen itsenäisyyden 100-vuotispäivänä. Toivottavasti naiset juhlivat sadan vuoden päästä kestävästä kierrätyskuidusta valmistetuissa asuissa”, toteaa eurokansanedustaja Sirpa Pietikäinen.\n”Eettisyys ja ekologisuus ovat työssäni keskeisiä arvoja ja siksi on ollut hienoa saada olla mukana vaatesuunnittelijana tässä ainutlaatuisessa projektissa. Tekstiilijäte on merkittävä maailmanlaajuinen ongelma, johon tarvitsemme uudenlaisia ratkaisuja. Tämä uusiokuituteknologia on hieno esimerkki innovatiivisista ratkaisuista, joita maailma, ja nimenomaan tekstiiliala, tarvitsee”, toteaa hiljattain Kaj Franck -muotoilupalkinnon saanut vaatesuunnittelija Anna Ruohonen.\nRuohosen mukaan kierrätetyssä materiaalissa on erittäin miellyttävä tuntu ja sen laskeutuvuus sekä työstöominaisuudet ovat hyvät. ”Tuntu on hyvin samanlainen kuin ensimmäisellä kierrolla olevan luonnonkuidun. Olemme ottaneet tässä projektissa merkittävän askeleen kohti tulevaisuutta ja pystyneet valmistamaan täysin kierrätetystä tekstiilijätteestä uuden vaatteen”, kertoo Ruohonen.\nKuidun kehräys (Kuva: Pure Waste Oy)\nKehrätty kuitu (Kuva: Pure Waste Oy)\npuh. 040 5332179, ali.harlin@vtt.fi\nlinnan juhlat VTT Sirpa Pietikäinen Anna Ruohonen uusiokuitu uusiokuituteknologia Pure Waste


Toinen aste - Tulevaisuuden osaajia\nEtusivu > Koulutusasteet > Toinen aste\n”Tärkeää on viedä yksilön idea käytäntöön, madaltaa uskallusta kokeiluun – tällöin asenne koulunkäyntiin ja kehittymiseen syvenee. Useasti tärkeimpiä opiskelijoiden taitoja on vaikea saada ja tehdä näkyväksi.”\n– Kuopiolainen ammattikoulun opettaja\nToisella asteella, lukiossa ja ammatillisessa koulutuksessa, on useita mahdollisuuksia yrittäjyys- ja innovaatiokasvatukseen. Toisella asteella korostuvat jo käytännön kokeilut sekä ohjaavien opettajien kannustus yrittäjyysohjelmiin ja -projekteihin. Tärkeää on löytää oppilaitoksesta henkilöt, joiden vastuulla on valmentaa sekä ohjata opiskelijoita näihin ohjelmiin sekä ryhmiin.\nMonialaiset yrittäjyys ja innovaatio-ohjelmat sekä kurssit ovat esimerkkejä keskeisistä välineistä yrittäjyys- ja innovaatiokasvatuksen toteuttamisessa. Ulkoinen yrittäjyys toteutuu konkreettisesti vahvemmin toiselta asteelta lähtien.\nAmmatillinen koulutus ajoittuu oppijan näkökulmasta useasti ennen työllistymistä. Siksi on tärkeää, että ammatillisen koulutuksen opettajat ohjaavat opiskelijoita erilaisiin ammatillisiin polkuihin monipuolisesti, yrittäjyys varteenotettavana vaihtoehtona. Yrittäjyys- ja innovaatiokasvatuksen merkitys on suuri toisen asteen ammatillisen koulutuksen opetussuunnitelmissa, koulujen johtamisessa sekä opettajankoulutuksessa.


Soulmates rannekoru "Always be you." | Lumoava\nSade Limited Edition\nSe Oikea -parit\nEtusivu / Rannekorut / Soulmates rannekoru ”Always be you.”\nSoulmates rannekoru ”Always be you.”\nSoulmates-rannekorut kantavat sarjan kolmea viestiä. Tämän rannekorun viestinä on “Always be you.” Korun koko on 26×15 mm ja ketjun pituus on säädettävissä 18/19,5 cm.\nToimitusaika: 1-15 päivää tilauksesta.\nLisää tagi tuotteelle\nKoko 10x6mm ja viestin maksimipituus 3 merkkiä. Mikäli haluat tagiin sydämen, merkkaa se kenttään <3 (+19,90 €)\nKoko 18x11mm ja maksimerkkimäärä 21. 7 merkkiä per rivi, 3 riviä. Mikäli haluat tagiin sydämen, merkkaa se kenttään <3\nSinun tulee olla sisäänkirjautunut lisätäksesi tuotteen toivelistalle\nSoulmates-rannekorut kantavat sarjan kolmea viestiä. Tämän rannekorun viestinä on “Always be you.” Korun koko on 26×15 mm ja ketjun pituus on säädettävissä 18/19,5 cm. Muut Soulmates-sarjan tuotteet löydät sivun alaosasta.\nSoulmates on Katri Niskasen suunnittelema korusarja, joka juhlistaa nimensä mukaisesti ystävyyttä. Soulmates-korut välittävät ystävälle merkityksellisen viestin, mutta ne sopivat myös hyvin lahjaksi itselle – muistuttamaan elämän tärkeistä asioista.\nKirkkaat hopeakorumme rodinoidaan tummumisen ehkäisemiseksi, joten ne säteilevät kauniina jopa vuosikausia. Valmistamme korumme Kuopiossa, maailman pohjoisimmassa korutehtaassa. Luonto on lähellä sydäntämme, ja senkin takia olemme kehittäneet tuotantomme mahdollisimman luontoystävälliseksi. Käyttämästämme hopeasta yli 90%:a on kierrätettyä.\nKenelle hankit korun?*\nItselleLahjaksiSain korun lahjaksi\nMikä sai sinut hankkimaan korun? (valitse yksi tai useampi)*\nMihin tilaisuuteen koru sopii mielestäsi parhaiten? (valitse yksi)*\nMitä haluat korun välityksellä kertoa lahjan saajalle? (valitse yksi)*\nPystyt mihin vain\nMitä haluat korun välityksellä viestiä? (valitse yksi)*\nPystyn mihin vain\nMitä koru merkitsee sinulle?*\nSoulmates-sarjan muut tuotteet\nVerkkokaupan asiakaspalvelu palvelee arkisin klo 9-15\n+358 40 304 0201\nVerkkopankit (Danske Bank, Nordrea, Aktia, OP, Säästöpankki, S-Pankki, POP Pankki, Ålandsbanken, Handelsbanken, OmaSäästöpankki)\nCollector-Lasku tai -osamaksu\nKlarna Maksa myöhemmin -lasku ja Pilko se -osamaksu


SAVUKAASUIMURI: Aduro DraftOptimizer\nEstä savun ja hajun muodostuminen Aduro DraftOptimizerilla. Savukaasuimuri muodostaa tarvittavan vedon hormiin, säästä ja tuulesta riippumatta.\nOptimaalinen veto hormiin ja vähemmän savua naapurustoon\nNuohoojat arvioivat, että 15% eurooppalaisista hormeista eivät vedä riittävän hyvin, kun käytetään nykyaikaisia puuta polttavia kamiinoita ja takkoja. Tästä syystä monet kamiinan käyttäjät, havaitsevat ongelmia hormin vedossa.\nTyypillisiä ongelmia ovat:\n- Puita ei saa syttymää\n- Savua tulee huonetilaan kun luukkua avataan\n- Huono poltto ja savua leviää naapurustoon\nAduro DraftOptimizer on ratkaisu ongelmaan. Savukaasuimuri asennetaan hormin päähän, se takaa tasaisen ja hyvän vedon, lisäksi savun ja hajun määrä vähenee.\nAduro DraftOptimizerilla saat:\n- Vähemmän savua sisätiloihin\n- Vähemmän savua hormista ulos\n- Kamiina sytyttäminen on helpompaa.\n- Ei vettä hormin sisään.\n- Parempi poltto, vetoa voi säätää.\n- 24V moottori pienellä energian kulutuksella, ei tarvetta pistotulpalle\n- Voimakas savun haihtuminen = vähemmän savua ja hajua\n- Valmistettu ruostumattomasta teräksestä AISI 304\nAduro DraftOptimizer muodostaa luonnollisen vedon hormiin, nostattamalla savun ja haihduttamalla sen ilmaan. Tämä takaa hyvän vedon hormiin säästä riippumatta. Ulkona savu ja haju vähenevät, koska ne sekoittuvat ilmaan ja laimenevat jopa 25-kertaisesti.\nSopii vanhoille ja uusille puuta polttaville kamiinoille.\nKaukosäädin on mahdollista hankkia lisävarusteena.\nOsta Aduro DraftOptimizer suoraan netistä\nVoit ostaa Aduro DraftOptimizer -savuimurin suoraan verkkokaupastamme. Huomaathan, että värivaihtoehtoja on kaksi:\nOSTA ADURO DRAFTOPTIMIZER, MUSTA\nOSTA ADURO DRAFTOPTIMIZER, HOPEA\nAsennus – plug and play\nAduro DraftOptimizer on helppo asentaa eikä siihen tarvita erikoistyökaluja. Se asennetaan hormin päähän ja sitä käytetään talon sisältä. Se voidaan asentaa kaikkiin pyöreisiin hormeihin, joiden halkaisija on Ø146-200 mm. Se voidaan asentaa myös neliömäiseen tiilihormiin, jonka mitat on maksimissaan 240x240 mm, tähän tarvitaan neliömäinen asennuslaippa. Aduro DraftOptimizer toimii puulämmitteisten kamiinoiden ja takkojen kanssa, joiden teho on maksimissaan 15 kW ja jotka kestävät 500°C lämpötilan.\nCE, patenttihakemus vireillä


Mihin aggressiota tarvitaan? | Hyväkysymys.fi\nArtikkelit | Nuoret | Hyvinvointi ja terveys | Mihin aggressiota tarvitaan?\n17.10.2018 klo 14:37 - Tuottanut Väestöliitto\nAggressio on nimitys monille vaikeille ja haastaville tunteille. Aggressio on hyödyllinen tunne, sillä se antaa voimaa tarttua asioihin. Aggression avulla saadaan muutoksia aikaan. Ilman sisuuntumista moni asia jäisi tekemättä ja muuttumatta. Ongelmia tulee silloin, kun haastavia tunteita kanavoidaan huonoilla keinoilla.\nKaikki tuntevat aggression tunteita. Haastavia, aggressiivisia tunteita voivat olla esimerkiksi pettymys, pelko, kateus, kauna, vallanhalu, raivo, kostonhimo ja mustasukkaisuus.\nAggressio ei ole paha tai huono asia, vaikka sen vallassa saatetaan tehdä huonoja ratkaisuja ja tekoja. On kuitenkin tärkeä ymmärtää, etteivät aggressio ja muut haastavat tunteet ole väkivaltaa. Kaikki tunteet ovat sallittuja, mutta teot eivät. Väkivaltaa ei voi puolustella sillä, että on vihainen. Tunteiden hallitseminen voi olla vaikeaa, mutta se on mahdollista ja sitä voi opetella.\nJos huomaa, että itsellä on vaikeuksia pärjätä omien haastavien tunteiden kanssa, esimerkiksi huomaa käyttäytyvänsä toistuvasti huonosti toisia ihmisiä kohtaan, kannattaa hakea keskusteluapua esimerkiksi oman terveysaseman kautta. Apua on saatavilla.\nsen voimalla voit tehdä huonoja tai hyviä ratkaisuja\npäätöksiä tulee tehdä järjellä, ei tunteella.\nMiten oppisin säätelemään tunteitani? Tunnekehitys tapahtuu aggression portaiden kautta


Sopimus Karkialammen Kuntotalon käytöstä\nKasvatus- ja opetuslautakunta, kokous 26.1.2017\n§ 10 Sopimus Karkialammen Kuntotalon käytöstä\nKarkialammella sijaitseva Kuntotalo monipuolisine liikuntatiloineen on ollut kaupungin koulujen käytössä tarjoten noin 330 tuntia/lukuvuosi sisäliikuntatilaa koulujen tarpeeseen. Edelleen Kuntotaloa tarvitaan Vanhalan koulun sisäliikuntapaikaksi sekä mahdollistamaan ja täydentämään muiden koulujen liikuntatilatarvetta.\nKoulujen liikuntatuntien järjestämisen lisäksi Mikkelin kaupungin ja Karkialampi Säätiön välinen sopimus turvaa myös kaupunkilaisten vapaa-ajanliikuntaa sekä liikuntaseuratoimintaa ja mahdollistaa myös kansalaisopiston toiminnan laajentamisen ko. tiloihin. Kaupungit ja kunnat eivät voi tulevaisuudessa olla ainoita liikuntapaikkojen rakentajia ja ylläpitäjiä, vaan liikuntapaikkoja rakentuu myös liikuntayrittäjyyden kautta. Joissain tapauksissa kaupungin tai kunnan tuki on taannut liikuntapaikan rakentumisen kuntaan ilman, että kunnan täytyy ottaa isompaa roolia rakennuttajana tai ylläpitäjänä.\nKaupungin sivistystoimen ja Karkialampi Säätiön välinen sopimus on päättynyt 31.12.2016. Uuden sopimuksen mukaan sivistystoimi sitoutuu sovitun raamin, 20.000 euroa, puitteissa vuokraamaan hallin tiloja 28 viikkoa vuodessa (viikkojen sijoittumisesta kalenterivuoden aikana sovitaan myöhemmin) seuraavasti: 12 tuntia viikossa aikavälillä kello 7.00-17.00. Mikäli koulutoimen päiväkäyttö ei täytä sopimuksenmukaista tuntimäärää, on vuokraajalla oikeus osoittaa vapaita päiväkäyttötunteja muuhun kaupungin käyttöön. Käyttötunteja kertyy vuodessa 336 tuntia.\nSopimus astuu voimaan välittömästi ja on voimassa 30.6.2018 asti.\nLiite Sopimus Karkialammen Kuntotalon tilojen käytöstä, Karkialampi Säätiö ja Mikkelin kaupungin sivistystoimi\nKasvatus- ja opetuslautakunta hyväksyy oheisen Karkialampi Säätiön ja Mikkelin kaupungin sivistystoimen välisen sopimuksen Karkialammen Kuntotalon käytöstä ja valtuuttaa sivistystoimenjohtajan allekirjoittamaan sopimuksen.\nKarkialampi Säätiö, Virpi Siekkinen\nKuntotalon käyttösopimus 2017.pdf (pdf, 81 kt)\n§ 5 Nuorisovaltuuston edustajan läsnäolo- ja puheoikeus kasvatus- ja opetuslautakunnan kokouksissa\n§ 6 Kunnallisen perhepäivähoidon kustannuskorvaukset vuodelle 2017\n§ 7 Tasa-arvo- ja yhdenvertaisuussuunnitelmaan liittyvät muutosesitykset Mikkelin kaupungin esiopetuksen opetussuunnitelmaan\n§ 8 Kasvatus- ja opetuslautakunnan talousarvion käyttötaloussuunnitelma 2017\n§ 9 Lukiokoulutuksen aloituspaikat syksyllä 2017 alkavaan koulutukseen\n§ 11 7.-9. luokkien oppilaiden koulupaikan määräytyminen lukuvuonna 2017 - 2018


Elton John Suomeen "The Farewell Yellow Brick Road" -maailmankiertueellaan - KaaosZine\nElton John Suomeen ”The Farewell Yellow Brick Road” -maailmankiertueellaan\nKirjoittanut Arto Mäenpää - 2.10.2019\nPop rockin supertähti Elton John on tänään julkaissut lisäpäiviä käynnissä olevalle ”The Farewell Yellow Brick Road” –maailmankiertueelleen. Suomessa Elton John esiintyy kahtena perättäisenä päivänä Hartwall Arenalla 22. ja 23. syyskuuta 2020. Konserttien liput tulevat myyntiin maanantaina 11.11.2019.\nElton Johnin ”The Farewell Yellow Brick Road” –maailmankiertue alkoi Yhdysvalloista viime vuoden syyskuussa. Sekä yleisöltä että kriitikoilta kehuja kirvoittanut kiertue sisältää kaikkiaan yli 350 keikkaa ympäri Pohjois-Amerikaa, Eurooppaa, Aasiaa, Etelä-Amerikkaa sekä Australiaa. Vuonna 2021 päättyvän kiertueen on kerrottu olevan Elton Johnin viimeinen. Suomen lisäksi tänään on julkistettu uusia keikkoja myös muualle Eurooppaan, mm. Saksaan, Belgiaan, Espanjaan, Englantiin ja Ruotsiin.\nElton Johnin ”The Farewell Yellow Brick Roa”d –maailmankiertueen konserteissa yleisölle tarjotaan visuaalinen musiikkielämys, joka tarjoaa kuulijoille maistiaisia popin kestosuosikin hiteistä tämän koko 50-vuotisen uran ajalta.\nLippujen hinta alkaen 79 euroa palvelumaksuineen Ticketmasterista ja osoitteesta livenation.fi\nelton johnhartwall areenalive nation finland


Joukkohaudasta pyhien kuoroon | Suomen ortodoksinen kirkko\nJoukkohaudasta pyhien kuoroon\n13.6.2019 11:34:50 EEST | Suomen ortodoksinen kirkko\nJoensuun Siilaisilla keväällä 1918 teloitettu ja villasukkien raitojen perusteella joukkohaudasta tunnistettu Johannes Karhapää liitetään 12.–13.7. pyhien joukkoon nimellä marttyyri ja tunnustaja Johannes Sonkajanrantalainen.\nPalvelukset toimitetaan Joensuussa, Ilomantsin Kokonniemessä ja Sonkajanrannalla sijaitsevassa Pyhän profeetta Hannan kirkossa. Niihin osallistuvat kaikki Suomen ortodoksisen kirkon toimessa olevat piispat.\nPaikalliskirkon ensimmäiset omat pyhät\nSuomen ortodoksinen kirkko oli pitkään ainoa paikalliskirkko, jolla ei ole ollut ainoatakaan kirkon hallinnollisen itsenäisyyden ajalla kanonisoitua ja kansallisuudeltaan suomalaista pyhää. Piispainkokous asetti 1.4.2014 kolmijäsenisen työryhmän tutkimaan mahdollisuuksia löytää pyhien joukkoon virallisesti luettavia edesmenneitä kirkon jäseniä Suomesta ja Karjalasta. Marraskuussa 2018 Konstantinopolin Ekumeenisen patriarkaatin Pyhä Synodi hyväksyi yksimielisesti Suomen ortodoksisen kirkon aloitteen skeemaigumeni Johanneksen ja Johannes Karhapään liittämisestä pyhien joukkoon. Heistä ensimmäinen, pyhittäjä Johannes Valamolainen, kanonisoitiin Valamossa 31.5.–1.6.2019.\nJohannes Karhapää, kiihkeä kansanvalistaja\nJohannes Karhapää toimi Suomen ortodoksisen kirkon muodostumisvaiheessa 1900-luvun alun vaikeissa olosuhteissa aktiivisena, työhönsä koko olemuksellaan sitoutuneena kansanvalistajana, joka puolusti suomalais-karjalaisen ortodoksisuuden asiaa. Hänellä oli laaja ja merkittävä panos silloisen Kuopion läänin ortodoksien sivistystyössä ja suomenkielisen ortodoksisuuden juurruttamisessa paikallistasolla.\nJohannes Karhapään elämää ja toimintaa leimasi syvä ortodoksisuus, mistä hänet muistetaan. Kansallisen kuohunnan aikana äärisuunnat saivat voimakkaan aseman sekä yhteiskunnassa että kirkossa. Johannes Karhapään toimintaan liitettiin tuolloin siihen todellisuudessa kuulumaton poliittinen ulottuvuus. Karhapää kesti vainon ja pilkan nöyrästi antamatta periksi vakaumuksestaan, minkä vuoksi hän kärsi marttyyrikuoleman keväällä vuonna 1918.\nKoko elämäkerta: https://ort.fi/uutishuone/2018-11-30/pyha-marttyyri-ja-tunnustaja-johannes-sonkajanrantalainen-1884-1918\nPerjantai: Muistopalvelukset teloituspaikalla ja haudalla, ikonin esiin kantaminen\nEnsimmäinen näistä toimitetaan kello 11 Joensuun Siilaisilla pyhän teloituspaikalla (Seljatie 9). Palveluksen toimittaa kirkkoherra Tuomas Järvelin yhdessä Joensuun seurakunnan muun papiston kanssa.\nKello 17 alkaa Sonkajanrannalla Pyhän profeetta Hannan kirkossa (kuvassa yllä) juhlavigilia, jonka toimittaa metropoliitta Arseni. Kuoroa johtaa dir.cant. Petri Nykänen. Tämän palveluksen myötä käynnistyy marttyyri ja tunnustaja Johannes Sonkajanrantalaisen julkinen liturginen kunnioittaminen. Palveluksen aikana pyhän alttarissa siunattu ikoni kannetaan kunnioitettavaksi keskelle kirkkoa.\nLauantai: Liturgia ja ensimmäinen akatistos pyhälle\nPalveluksen jälkeen – noin kello 13 – kirkkokansalle on tarjolla kenttälounas.\nRuokailun jälkeen toimitetaan akatistos marttyyri ja tunnustaja Johannes Sonkajanrantalaiselle. Palveluksen toimittaa Joensuun seurakunnan papisto ja kirkkokansan laulua johtaa kanttori Olga Grinevich.\nIkoniJohannes KarhapääKanonisointiMarttyyriMarttyyri ja tunnustaja Johannes SonkajanrantalainenOrtodoksinen kirkkoPyhien joukkoon liittäminenPyhyysPyhäSuomen ortodoksinen kirkko


Mjölk, Relander | On The Rocks\nTällaista bändiä ei Suomessa ole toista. Mjölkiä on luonnehdittu 'musiikilliseksi stand up komiikaksi' ja esitykset kestävätkin vain 20-40 minuuttia. Kitara, rummut ja noin minuutin mittaiset laulut; Muuta ei tarvita.\nMjölk-yhtye on hämmentänyt mm. tekemällä TV:ssä miljoonayleisölle kappaleen katsojien antamista aiheista. Samalla metodilla syntyi useampikin laulu Radiomafian suorissa lähetyksissä.\nTuoreella Suurmjölk-kokoelmalla on uusien laulujen lisäksi kaikki uran keskeiset kappaleet, kuten Ärsyttävä biisi, 10 kiloa lakritsaa, Jättiläinen kohtaa Dag Hammarskiöldin, Äiti me ollaan telkkarissa jne.\nKitara ja laulu: Pörri Kastarinen / Rummut ja laulu: Antti Vuorinen\nMjölk Tuska-festivaalin iltaklubilla Eläkeläisten lämppärinä 2012\nRelander on Suomirockin levoton setämiesbändi: Ei kahta samanlaista biisiä ja tunneskaala venyy huumorista herkistelyyn. Mjölk-bändin normaalimpi aseveli, jonka biisejä verrattu myös Juice Leskisen tuotantoon.\nBiisejä Hitlerin rakkaudesta, Persikasta, Häämatkasta Pariisiin ja muutama lainakin (Clashia suomeksi ja Offspringia Turun murteella).\nLaulu, kitara ja biisit: Pörri Kastarinen / Kitara, huuliharppu, stemmat ja akrobatia: Anssi Kamula / Runput ja stemmat: Mika Meriläinen / Basso ja soolot: Jarmo Salonen.\nRelander, Elina ja se retku\nKeikkojen jälkeen Open stage - Rocksin jamit